
ANIMALIA EVERTEBRATA. 

PHYTOZOA. 



POLYGASTRIGA ET ROTATORIA 

AFRICANA ET ASIATICA. 

Infusoria quae vocantur minima animalia, nudo hominum oculo aegre aut non visibilia, numero 
reliqua omnia animantia superant in iisdemque procreandis natura maxime larga atque ita libe- 
ralis cernitur, ut eorum numerus in unica aquae guttula obvius saepe hominum in universa terra 
viventium probabilem numerum aequet ac multuplo superet. Eaedem vero prodigiosae ac infi- 
nitae, longe plurimis hominibus plane ignotae, vix nomine auditae, viventium copiae ipsis zoolo- 
gis nondum ea, qua debent, animi attentione examinatae, sed tanquam chaos et perfectiorum 
formarum rudimenta vilipensae et neglectae sunt. Alii fuerunt e contrario, qui maiora omnia 
corpora ipsiusque hominis nil nisi simplicissimorum, ut dicunt, illorum corpusculorum cumulos, 
spontaneo accessu novorum crescentes, decessu decrescentes statuerent ideoque illa maximi face- 
rent et vere cum omnibus naturalibus corporibus ipsum hominem sub illorum arbitrium pone- 
rent. Utrisque in utramque partem modus defuit. Esse aliquid medium, quod et scientiae et 
hominis dignitati magis conducat, illudque ipsum e sola strenua corpusculorum istorum obser- 
vatione studioque prodire, pridem a me agitatum, nuper probatum est. 

De minimarum formatarum rerum incunabulis in explorandis cum Hemprichio aegy- 
ptiacis, libycis, nubicis et arabicis terris feliciter desudavi; cum novis formis novas ideas congessi 
et de vera geographica illorum corpusculorum distributione primas aliquas notitias lucratus sum, 
Eorundem studiorum ope sensim sensimque organicam minimorum structuram develavi multis- 
que de generatione eorum spontanea reiectis erroribus, id evici, ut ad spectandum quemvis invi- 
tare possim, ceu siderum immensum, crescente mole in infinitum spatium deductum, numerum, 
ita et organica structura praeditorum aquatilium corporum nullo calculo nulloque microscopio 
enucleandas copias in inperceptas spatiorum angustias decrescentes expandi. 

Illarum thesium argumenta alibi nuper exposuimus. Primarias et fundamentales, rudiores 
igitur, observationes tanquam materiam communem publico usui in tabulis et pagellis porrigimus. 

Iter quod cum Illustrissimo Humboldtio, annus est, per Russiam et Sibiriam in iuga 
altaica feci, causa quidem est cur tabulae ante hos tres annos sculptae nunc demum edantur, hoc 
vero non sine rei commodo fuit. Duarum enim regni animalis hucusque indigestarum ac fabu- 
losarum classium cognitio, ab eo inde tempore a me ipso consolidata, pristina illarum formarum 
systemata omnino evertit magnamque, dispositionis ac denominationis mutationem necessariam 
reddidit. Boryana methodus in describendis his corporibus aeque ac Miilleriana relinquenda est 
et ipsa nomina, quae, secundum Boryanam methodum iconibus olim adseripseram ex aliqua parte 

mutanda sunt. Mutatum vero hunc ordinem nunc non post icones, sed cum ipsis iconibus pro- 
dire, rei commodum esse liquet. 

In definiendis iconibus ac descriptionibus in itinere a me factis eadem methodo usus sum, 
qua Miillerianas aliorumque icones interpretari studui. Magnitudo animalculorum micrometri, 
quod vocamus, ope stabilita cum formae vitaeque externis reliquis characteribus similitudinem aut 
dissimilitudinem cum europaeis formis suaserunt. Neque vero illam similitudinem ex iconibus 
ac descriptionibus petii, sed ipsam naturam semper consului. Miillerianorum infusoriorum longe 
maximam partem prope Lipsiam et Berolinum viva iterum atque iterum observavi et pinxi, 
measque europaeas icones cum iconibus a me in Africa factis comparavi. In hac comparatione 
non parvi momenti esse liquet, quod idem microscopium, quo in peregrinis illis terris usus sum, 
nunc etiam ad manus est formasque, quas similes esse statui, aequali modo optice auctas iisdem- 
que conditionibus oblatas perquiri potuisse. 

Ordine ad icones animalculorum in tabulis disponendas geographico usus sum. Neque 
novas solummodo formas, sed omnes a me observatas edendas censui, ut, cum paene nullae 
harum formarum in peregrinis terris observatarum icones exstent, qui huic studio operam dant 
totam opellae nostrae materiam suis usibus accommodare possint. Sic in prima tabula aegy- 
ptiacas et dongalanas formas Nilo coniunctas collocavi; in secunda libycas ex Oasi Siwana 
petitas, sinaiticas et parvam animalculorum seriem in Arabia in Piperis infuso observa- 
tam coniunxi; in tertia tabula maritima animalcula segregavi, nonnulla ex maris mediter- 
ranei littore libyco, unum ex adriatico, alia Maris rubri incolas. 

Magis specialem geographicam horum animalculorum distributionem observationes nostrae 
in itinere africano undecim vicibus repetitae, hanc exhibent. Observatae sunt: 



I. 



In Mari adriatico prope Cattaro 
1 forma: 

1. Monura Colurus novum Genus. 



II. 



2 . 

3. 



In littore libyco maris mediterranei prope Alexandriana 
2 formae: 

Bacillaria Cleopatrae nova species. 
Ptolemaei n. sp. 



III. 

In Oasi Iovis Hammonis Siwae 
(omissa ANGUILLULA fluviatili (Vibrione Mulier.) ) 
S formae: 

4. Bacterium triloculare n. G. 

5. Enchelys Pupa? Mulier. 

6. Hydrias cornigera n. G. 

7. Monas inanis n. sp. ( Cyclidium inane.) 

8. Termo n. sp. 



9. 

10. 

11 . 



12. 

13. 

14. 

15. 

16. 
17. 



18. 



Trichoda Nasamonum n. sp. 

Vibrio Lineola Mulier. 

VvELLA Glaucoma n. sp. ( Monas glaucoma.) 




In Aqua Nili stagnante prope Bulak et Cabiram Aegypti 
6 formae: 



MONAS Simplex n. sp. (Bacterium simplex.) 

Paramaecium Chry salis Mulier. 
Trichoda ovata n. sp. 

Typiilina viridis n. G. 

VORTICELLA Coiwallaria Mulier. 
VvELLA AlomUS n. sp. ( Monas atomus.) 



V. 



In mari rubro prope Sues Aegypti 
(remoto Zoobotryone,) 

1 forma: 



EpISTYLIS parasitica n. sp. (Forticella parasil.) 






VI. 

In mari rubro prope Tor Arabiae 
11 formae: 



19. Cyclidium Glaucoma Miiller. 

20. Discocepiialus rotatorius n. G. 

21. Disoma vacillans n. G. 

22. Eciiinella splendida n. sp. 

23. EpISTYLIS arabica n. G. ( Vorticella arabica.) 



24. EuPLOTES Charon { Stjlonychia cimex.) 

{ Trichoda Charon Miiller'?) 

25. Fragilaria diophthalma n. sp. 

26. Kolpoda Cucullus Mulier. 



27. Monas Termo Mulier. 

28. TrACIIELIUS Lamella {. Kolpoda lamella Mulier.) 

{Kolpoda platjura.) 

29. Vibrio Rugula Miiller. 



43. Rotifer erythraeus n. sp. 

44. Trichoda asiatica n. sp, 

45. Tyrum? {Kolpoda pjrum Miiller.) 

VIII. 

In stagnis aquae Nili prope Suckot Nubiae 
2 formae: 



46. Distigma Planaria n. G. 

47. Rotifer vulgaris Schrank. 



IX. 



In stagnis aquae Nili insulae Argo in provincia Dar Dongala Nubiae 
3 formae: 



48. Cyclidium lentiforme n. sp. 

49. Paramaecium Chry salis Mulier. 

50. Trichoda aethiopica n. sp. 



VII. 

In rivulo vallis Wadi Esle in montibus sinaiticis prope Tor 
e Confervis 

(omissis Anguillulis,) 

16 formae: 

30. Closterium Lunula Nitzsch. 

31. — acerosum. {Vibrio aceros. Schrank.) 

32. Cocconema Cistula n. G. 

33. Cyclidium Glaucoma Mulier. 

34. Fragilaria hipunctata n. sp. 

35. multipunctata n. sp. 

36. Lepadella emarginata n. sp. 

37. MONAS scintdlans n. sp. {Bacterium scintillans.) 

38. Termo Mulier. 

39. MONOCERCA Rattus? {Trichoda Mulier.) 

40. IXAYICULA sigmoidea {Navicula fusiformis .) 

{Bacillar. sigmoid. Nitzsch.) 

41. interrupta n. sp. 

42. Paramaecium sinaiticum n. sp. 



X. 



In stagnis et aquaeductibus Nili prope Tureorum arcem Kasr Dongala 
vocatam in provincia Dar Dongala 
(omissis ANGUILLULIS,) 

8 formae: 

51. Cyclidium planum n. sp. 

52. Cyclo glena Lupus ? n. G. {Cercaria lupus Mulier.) 

{Cycloglena elegans.) 

53. DlGLENA aurita? n. sp. 

54. catellina ? {Cercaria catellina Mulier.) 

55. ICIITHYDIUM Podltra? {Cercaria podura Miiller.) 

56. Paramaecium Chry salis Mulier. 

57. Pandorina? hyalina n. sp. 

58. VyELLA Glaucoma n. sp. {Monas glaucoma.) 



XI. 

In mari rubro ad insulam Massauam Ilabessiniae 
1 forma: 

59. Zoocladium niveum n. G. 



Totus a me observatarum formarum numerus, exclusis Anguillulis et Amblyura (Entozois) 
et Zoobotryone (Alcyonellea), 52 species complectitur, e quibus mere africanae et arabicae 26 ad 
hunc usque diem diminui nequiverunt. Reliquae 30 species cum animalculis prope Berolinum 
obviis alibique a me visis ita congruunt, ut illis, longe licet distantibus, terrarum partibus has 
iudicem communes. Kova mere africana et arabica genera sunt quatuon E septem enim nuper 
enumeratis generibus duorum, Distigmatis et Zoocladii, formas recentiori tempore prope Beroli- 
num etiam deteximus et Zoobotryonem ad Alcyonelleas relegavimus. Genera Europae cum Africa 



\ 



boreali et Arabia communia sunt 29. Legem hinc erutam ita scribendam esse censeo: Quin- 
quaginta septem species animalculorum in Africa et Arabia hucusque obser- 
vatae dimidia fere parte indigenae sunt. Eaedem species, a me ad triginta quatuor 
genera relatae, Generum septimam fere partem indigenam, sex partes europaeas 
continent. Praeterea diminui in posterum differentiam, quam augeri, verisimilius censeo. . 

Genera et Species, in Europa a me nondum visa, haec sunt: 



Gener. Spec 




Gener. Spec. 






1 . 


Bacillaria Cleopatrae. 


14. 


Monas inanis. 




2. 


Ptolemaei. 


15. 


simplex. 




3. 


Bacterium triloculare. 


16. 


scintillans. 




4. 


Cyclidium lentiforme. 


17. 


Navicula interrupta. 




5. 


planum. 


18. 


Paramaecium sinaiticum. 


I. 


6. 


DISCOCEPILALUS rotatorius. 


19. 


Rotifer erythraeus. 


II. 


7. 


DISOMA vacillans. 


20. 


Trichoda aethiopica. 




8. 


Distigma Planaria. 


21. 


asiatica. 




9. 


Echinella splendida. 


22. 


Nasamonum. 




10. 


Epistylis arabica. 


23. 


ovata. 




11. 


parasitica. 


24. 


Pyrum. 


III. 


12. 


HYDRIAS cornigera. 


IV. 25. 


TYPHLINA viridis. 




13. 


Lepadella emarginata. 


26. 


Zoo CLADIUM niveum. 



De vegetabilium infusis in Arabia factis eorumque animalculis a me observatis, nec non 
de roris in Libyae desertis aliisque Africae et Arabiae locis sensim ter centum guttulis ea de 
causa observatis, ut inquireretur, utrum minima animalcula in aere vagarentur et cum rore de- 
laberentur, nec ne, iisque frustra spectatis, in tractatu egi, quem altero abhinc anno Beroli- 
nensi scientiarum Academiae tradidi. 

Partes formarum porro duas tertias e speciebus 110 in Russia et Sibiria a me observatis 
aut simillimas aut aequales berolinensibus esse, et ex uno et quinquaginta generibus, quibus illas 
foianas compescendas censui, ne unum quidem peculiare et indigenum esse, ideoque minimarum 
animalium formas aequatorem versus magis, quam versus orientis plagas a 
berolinensibus differre in altero proxime praeteriti anni tractatu in eadem Academia ex- 
plicavi et publico usui tradidi. 

Postremo ad animadvertendum invitaverim, inter 52 animalcula, infusoria vulgo dicta, in 
Africa et Arabia a me observata: Polygastrica 41, Rotatoria 11 enumerari, hinc Rotatoria 
quartam fere Polygastricorum partem numero aequare. Iam inter 311 talium animal- 
culorum species Berolini a me observatas Rotatoria 105, Polygastrica 206 continentur, et in Russia 
et Sibiria, exclusis Anguillulis, inter 110 observatas formas Rotatoria 15, Polygastrica 95 reperta 
sunt, ideoque in remotissimis quibusque perquisitis terrae partibus Rotatoria Po- 
lygastricis numero longe inferiora esse statutum et temperatam zonam maximum 
Rotatoriorum numerum nutrire pro verisimillimo habendum est. 



GENERUM ET SPECIERUM OBSERVATORUM AIATNQ2IS. 



AMBLYURAM vide inter Entozoa s. Suctoria. 

AN GUILLULAM vide inter Entozoa s. Suctoria. 

BACILLARIA (M ii 1 1 e r). Familia Bacillariorum. 

Character Generis: Corpus polygastricum, anenterum, loricatum; animal Naviculae, s e mp er liberum, gre- 
garium, concatenatum, catenulis polymorphis ; Lorica cpiadrangula, longitudinaliter bivalvis, post mor- 
tem persistens, valvis lateralibus, longitudinaliter sponte dividuis. 

Physiologia harum formarum, quas multi, sed importune, pro plantis habent, nondum 

usque eo investigata est, ut specierum characteres vere physiologici constitui possint. Duas species 

Berolini observavi easque magnitudine et mensurarum ratione parum variabiles. Bacillariam 

paradoxam Mulieri alteram cum Gmelino vocaverim eiusque synonyma sunt: Vibrio paxil- 

lifer Mulieri Animalcul. infus. Bacillaria pectinalis Nitzschii et Bacillaria communis Boryi. 

Internoscitur illa: corpusculis lineae longis, flavo-fusco tinctis, adultis sexies 

longioribus quam latis. 

Alteram speciem Bacillariam flocculosam dixerim eaque discernitur: corpusculis 
lineae longis, fusco tinctis, adultis vix duplo longioribus quam latis ideoque sub- 
quadratis. Synonyma ex parte sunt: Conferva focculosa Roth. Diatoma vulgaris et Dia- 
toma focculosa Auctorum praesertim Agardhi. 

In Maris Mediterranei littore libyco iuxta Alexandriani Aegypti duas alias huius generis 
formas magnitudine et mensurarum ratione discretas in alga haerentes reperi. 

1. B. Cleopatrae , nova species: corpusculis lineae longis, aureo tinctis, adultis duplo aut vix 

triplo longioribus quam latis. 

Phytozoa Tabula III. Alexandrina fig. 2. 

Globulis aureis referta est. Speciminum copiam spiritu vini servatam mecum adtuli, eaque 
in Museo regio Berolinensi servantur. Primus forsan infusoriorum servandorum conatus. Fe- 
liciter idem successit in Epistyli parasitica servanda. Specimina Berolini denuo examinavi. 
Forma mansit, color evanuit. 

2. B. Ptolemaei nov. spec.: corpusculis 3 ^ lineae longis, hyalinis, adultis subquadratis. 

Phytozoa Tabula III. Alexandrina fig. 1. 

Alexandriae cum priore lecta. 

Magnitudinem horum animalculorum aetate variam esse verisimillimum est, sed mensu- 
rarum rationem ad formas distinguendas adhibendam suadeo, donec physiologia eorum stabilita 
erit. Caveatur tamen, ne erroneae mensurae adscribantur; instante enim spontanea divisione 
longitudinali diameter bacilli singuli sensim duplo maior evadit. Qui gracillimos bacillos metitur 
a iusta dimensione vix aberrabit. 

BACILLARIA bipunctata vide Fragilaria bipiinctata. 

Cistula vide Cocconema. 

diophthalma vide Fragilaria. 

fusiformis vide Navicula sigmoidea. 

interrupta vide Navicula interrupta. 

multipunctala vide Fragilaria. 

multistriata vide Closterium acerosum. 

BACTERIUM, Novum Genus, Familia Vibrioniorum. 

Character Generis: Corpus polygastricum? anenterum? nudum, oblongum, fusiforme aut filiforme, rectum, 
monomorphum (contractione nunquam dilatatum), parum flexile (nec aperte undatum), transverse in 
multas partes sponte dividuum. 

B. triloculare nov. spec.: distincte triloculare s. triarticulatum, subfusiforme, hyalinum. 

Phytozoa Tab. II. Libyca fig. 6. 

Animalculum ^ lineae longum, corpore tereti. Articuli s. septa interna divisionem in- 
stantem multiplicem transversam indicare videntur. Mobile sed pigrum animalculum. 

In Oasi Iovis Hammonis Siwae observatum, praeterea nullibi. 

Bacterii Generis physiologia hucusque obscura. Cibo colorato ventriculos replere hae for- 
mae respuunt ideoque ad Polygastrica non nisi dubitanter et interim collocantur. 

BACTERIUM simplex vide Monas simplex. 

: scintillans vide Monas scintillans. 

BRACHIONUM vrceolarem vide in appendice. 

BURSARIA Ovulum vide Cyclidium Glaucoma. 

. Chrysalis vide Paramaecium Chrysalis. 

CERCARIA ephemera vide Entozoa s. Suctoria Trematoda: Histrionella ephemera. 
CLOSTERIUM (Nitzsch) e Familia Closterinorum. 

Character Generis: Corpus polygastricum? anenterum? loricatum. Animal Naviculae et Difflugiae affine. 
Lorica teres, elongata, saepe fusiformis, saepe lunatim curvata, univalvis, transverse cum animali in 
2 — 4 partes sponte dividua, apertura duplici, rima utrinque terminali. 

1. CL. Lunula Nitzsch: in duas partes dividuum, fusiforme, lunatim curvatum, hyalinum intera- 

neis viridibus, utrinque obtusum, rotundatum. 

Phytozoa Tabula II. Sinaitica fig. 6. 

Specimina in vico Tor inter Confervas ex rivulo vallis montium sinaiticorum Wadi Esle 
dictae desumtas observata. Longitudo lineae et minor; hanc iuvenili aetati tribui. 

2. CL. acerosum. Vibrio acerosus Schrank; Lunulina monilifera Bory: in duas partes di- 

viduum, fusiforme, utrinque subacutum, rectum, hyalinum interaneis viridibus, vesicularum 
serie media longitudinali. 

Phytozoa Tabula II. Sinaitica fig. 9. Bacillaria multistriata. 



Cum priori lecta specimina -L- lineae longa, octies longiora quam lata. 

Motus harum formarum ab Eichhornio et Muliero pridem observatus est. Interanea 
vivacitate tremulantia, sive granula in cornuum apicibus mobilia Gruithuysen detexit; formam 
teretem Nitzsch stabilivit; loricam, divisionis legem et organa externa distinguere mihi con- 
tigit. E motu corpusculorum aquatilium peregrinorum lento, prope cornuum apices conspicuo, 
aperturas illic esse conclusi, ibidemque aliquoties pellucidissimas ac brevissimas processus 
molles protensos vidi. Hinc Difflugiae s. Arcellae structuram suspicatus sum. Sic Closterium 
Difflugiis duabus dorso coniunctis, osculis aversis comparandum est. Interanea Closteriorum 
cibo colorato replere nondum successit. Divisione transversa Vibrionibus, animali pseudopode 
Bacillariis affinitate propinquiora sunt. 

Closterium acerosum sinaiticum s. Bacillariam multistriaiam nostram a Vibrione aceroso 
Schrankii specie differre olim censui, nunc auctis observationibus de differentia ambiguere, 
nuperrime eam negandam esse didici. 

CL. multistriatum Acta Acad. Berol. vide Cl. acerosum. 

COCCONEMA, Novum Genus, Familia Bacillariorum. 

Character Generis: Corpus polygastricum? anenterum? loricatum. Animal Naviculae, primum affixum, 
pedicellatum, solitarium, aut geminatum, dein solutum. Lorica fusiformis, quadx - angula, longitudina- 
liter bivalvis, persistens, valvis lateralibus longitudinaliter sponte dividuis. 

C. Cistula nov. spec.: lorica turgida, utrinque aequaliter decrescente, triplo quadruplove fere 
longiore quam lata, adulti ad lineae longa. 

Phytozoa Tabula II. Sinaitica fig. 10. Bacillaria Cistula. 

Cum Confervis e Wadi Esle delatum. 

Hae formae, veluti Norticella Convallaria Mulieri cum pedicello adolescunt, eundem tamen 
serius relinquunt et libere vagantur. Hinc saepe libera individua observantur, quae ab imperitis 
pro Naviculis habentur. Equidem huius generis duas formas observavi, quas species vocare libet. 
Altera Berolini habitat et Gomphonematibus propius accedit. C. Vtriculus : minus, utrinque 
sed inaequaliter attenuatum, basi magis coarctatum quam apice, quater fere lon- 
gius quam latum, adultum -A- lineae longum. 

Cocconema Cistula Berolini et in montibus Uralensibus a me repertum est. Haec ani- 
mal cula, similitudine si ludere placeret, Umbellatarum plantarum viva Achenia diceres. 

COCCUDINA cimex vide Euplotes Charon. 

COLPODA vide Kolpoda. 

COLURELLA adriatica vide Monura Colurus. 

CONDYLOSTOMA afrum vide Enchelys Pupa. 

asiaticum vide Trichoda asiatica. 

Nasamonum vide Trichoda Nasamonum. 

ovatum vide Trichoda ovata. 



CYCLIDIUM (Hili), Familia Cy clui inorum. 

Character Generis: Corpus pol ygastricum, anenterum, nudum, ciliatum, ciliorum ordine simplici longi- 
tudinali circulari, ore laterali. 

1. C. Glaucoma (Miiller)? oblongum, compressum, dorso glabrum, utrinque aequaliter rotun- 

datum (ellipticum). 

Phytozoa Tabula II. ex infuso fig. 2. Sinaitica fig. 4. Bursaria Ovulum. 

Quod animalculum in Arabiae vico Tor e Piperis infuso et ex Confervis in sinaitica valle 
Wadi Esle collectis elicueram, Cyclidio Glaucomati berolinensi ita simillimum est, ut hoc nomine 
illud inscribere, etiamsi subtiliorem eius structuram non eruerim, nullus dubitem. Berolinensem 
formam, lineae longam, in Actis Acad. Berol. delineatam exhibui. Asiaticarum formarum illa, 
quae ex piperis infuso petita est ^ lineae aequavit, quae e confervis desumta est ad ^ lineae 
longa fuit. Alacriter moveri, scandere, Gyrinorum more hic illic discurrere, compressa et elliptica 
forma communes characteres sunt, qui, cum magnitudine, etiamsi cilia et ventriculos apud asiatica 
animalcula studiosius observare nequiverim, maximam harum formarum affinitatem arguunt. Sed 
ipsa internarum cellularum vestigia humore turbidulo repleta in icone nostra non desiderantur. 

2. C.? lentiforme N.: suborbiculare, lentiforme, turgidum, lineae longum. 

Phytozoa Tabula I. fig. 2. lineae, pro sculptum. 

Inter Confervas aquae Nili stagnantis prope insulam Argo dictam in Dongala observatum. 
In diario vernacula lingua notavi: „Corpusculum lenticulare turbidulum ^ lineae longum admo- 
„dum mobile in latere acuto progrediens ac titubans. Rarissime lateri plano incubans vidi. Non- 
„nulla prope alia corpuscula tremulare, dein celeriter fugere subitoque, tanquam attonita, consistere. 
«Interdum motum Volvocis circum axin longitudinalem s. verticalem observavi. Os non distinxi. 
„Apud nonnulla specimina annulum medium vidi, Confervae granulum devoratum referentem. 
«Confervarum vera granula simul observata dimidiam fere animalculorum istorum diametri partem 
«aequabant.” 

Ob motum admodum vivacem Cyclidiis potius, quam Monadibus adnumerare placuit. Si 
qua vero posteris Cryptomonadis similis forma innotesceret, de huius affinitate eos monuerim. 

3. C.? planum N.: glabrum, planum, oblongum, obtusum, ^ lineae longum. 

Phytozoa Tabula I. fig. 3. 

Dongalana Nubiae provincia et hanc formam in aquis Nili nutrit, Corpus compressum 
laminare et Gyrinorum motus agilis hanc etiam formam Cyclidiis potius, quam Monadibus ad- 
numerare suaserunt. 

CYCLIDIUM inane vide Monas inanis. 

CYCLOGLENA, Novum Genus, Familia Hydatinorum. 

Character Generis: Animal Rotatorium, Polytrochum, nudum; ocellis pluribus in circulum nuchalem 
dispositis ; cauda bicruri. 

C.? Lupus N. Cercaria Lupus Miiller? lineae longa, hyalina, dorso postice gibbo, basi caudae 
infera. 



Phytozoa Tabula I. fig. 17. b. Typhlina Furca sinistra. 

Inter Confervas palustres iuxta Nilum Dongalae. 

Cycloglenae generis formam unicam lineae longam Berolini observavi, et pro forma 
omnino nova habui, ideoque Cycloglenae elegantis nomine in Actis Acad. Berol. eam indicavi. 
Postea Cercariam Lupum Mulieri, ob globulum in cervice iconis obscurum, a mea forma parum, 
vix ne vix quidem differre censui ideoque Mulieri nomen specificum adhibui. Simul vero icones 
in provincia Dongalana a me factas et nunc aeri incisas ad duo diversa animalcula pertinere me 
certiorem feci. Hinc eam solam Typhlinae Furcae nostrae formam pro Cycloglena habendam 
statui, quae in tabula ad sinistram et Diglenae auritae ( Typhlinae Caniculae ) propior est, reliquas 
duas, cauda magis infera et longius bicruri insignes, ad Diglenam calellinam delegandas censui. 

DIGLENA , Novum Genus, Familia Hydatinoriim. 

Character Generis: Animal Rotatorium, Polytrochum, nudum, ocellis duobus frontalibus, cauda bicruri. 

1. D. catellina N.? Cercaria catellina Mulier? lineae longa, corpore brevi, cylindrico, postice 

turgido gibbo, cauda brevi infera, dorsi gibbere obtecta. 

Phytozoa Tabula I. fig. 17. b. Typhlina Furca dextra et media. 

Inter Confervas aquae Nili Dongalani stagnantis cum Cycloglena observata. 

Ob habitum singularem bene congruentem Dongalana animalcula a Diglena catellina, quam 
exactius cognoscendi nuper denuo copia fuit, porro non segregaverim. 

2. D. aurita ? Nov. spec.: -fc lineae longa, cylindrica, elongata, cauda brevi attenuata, capite 

auriculato. 

Phytozoa Tabula I. fig. 16. Typhlina Canicula. 

In Dongala Nubiae inter Confervas Nili habitat. 

Inter Rotatoriorum mihi notas formas, singulari huic animalculo admodum affines duae 
sunt, Notommata brachyota et Diglena aurita , utraque berolinensis. Cum Notommatae bra- 
chyotae auriculae parum conspicuae sint, Diglenae auritae hanc formam adscribere malui. 
Ocellos ac dentes in Africa non distinxi, huiusmodi enim characteres recentiorum studiorum 
opima spolia fuerunt. 

DISCOCEPHALUS, Novum Genus, Familia Euplotorum. 

Character Generis: Animal polygastricum? Enterodelum? Katotretum? loricatum, uncinosum, capite 
strictura discreto. 

D. rotatorius Nov. spec.: hyalinus, oblongus, subcompressus, capite corpore angustiore, longitudine 
-jf lineae. 

Phytozoa Tabula III. e Mari rubro fig. 8. 

In aqua Maris rubri prope Tor Arabiae singularem hanc formam cepi. Ipsa diarii mei 
verba, qualia latino sermone in vico Tor conscripseram, vivi animalculi characteres pronuntient: 
„Corpus ovatum subcompressum diaphanum a capite strietur:* discretum, subtus ciliorum 
„ paria quatuor gerens. Cilia curva, subulata, duo in corporis segmento anteriore (ad collum) 
„posita, soli capiti inservientia; reliqua in medio abdomine terna opposita. Animalculum -jy 

«lineae longum ciliorum, tanquam pedum, ope duplicem rotationem efficere solet. Unam cilia 
„anteriora duo sola, alteram reliqua communem faciunt. Quando cilia moventur, centena putes illa, 
„quae praeter octo nulla sunt. Animalculum structura interna ad Vorticellas accedere videtur.” 
Ilis addenda sunt: Forma compressa, nec mutabilis, probabilem loricae praesentiam arguit. 
Cilia curva subulata Euplotis uncinos fere referunt, eiusdemque generis affinitas proxima negari 
nequit. Hinc neque ii difficilem me habebunt, qui rotationem a me observatam non ciliis curvis, 
seu uncinis, sed appositis aliis subtilioribus ciliis, tum a me non visis, qualia in Euplote conspi- 
ciuntur tribuere velint. Sed monendum est, me, neque apud Evplolem, neque apud Discocephcilum 
id unquam ambiguum habuisse, utrum uncini, an cilia motum rotatorium faciant, verum illic 
cilia, hic uncinos sine ciliis rotare mihi persuasum fuisse. 

DISOMA, Novum Genus, Familia Encheliorum. 

Character Generis: Animal Polygastricum? Enterodelum ? Enantiotretum? nudum, ore terminali recto, 
corpore glabro, postice profunde bipartito. 

D. vacillans, Nov. spec.: ad lineae longum, hyalinum, teres, lobis filiformibus, capite solo 

coniunctis. 

Phytozoa Tabula III. e Mari rubro fig. 3. 

In aqua Maris rubri stagnante, quam in vico Tor observandorum Infusoriorum causa 
seposueram huius formae copiam reperi. Loxodem Tracheliumve, aut Paramaecium aliquod 
divisione spontanea postice fissum me vidisse ac delineasse, ipse mihi saepe dixi, sed pro mea 
harum rerum cognitione in illa sententia consistere nequivi. Omnia enim di\isione longitudinali 
spontanea obnoxia animalcula ore laterali s. infero instructa sunt et quae os terminale gerunt 
transverse finduntur. Hinc formam illam peculiari generi tribuendam censui. Quae vero de 
vita animalculi in diario nostro notavimus his publici iuris fiant: 

, , Animalculum ad ^ lineae longum, pellucidum, filum -fc lineae longum, utrinque 

„parumper incrassatum, medium tenuius refert. Hoc mobile filum rarius extenditur, saepius aut 
„in ferri equini formam, aut ita complicatur, ut pars altera alteram longitudinaliter tangat. Com- 
plicatum vacillante satisque celeri motu per aquam procedit. In illa media corporis parte, quae 
„tanquam cardinem animalculi exhibet, motum rotatorium tenuissimum, cilia vero nulla distinxi, 
„eademque media pars in natando motusque genere omni anterior est. Quandoque totum corpus 
„circum axin longitudinalem volvitur et in filum unicum curvum extenditur. Hecta extensum 
„nunquam vidi. Evolutum animal non angulum acutum apiculumve, tanquam capitis vestigium, 
„in medio corpore ostendit, sed illic etiam in cylindrum filiformem continuum, angulo tantum 
«obtusissimo , explicatur. Hinc corpus filiforme ore medio dicere posses. Praeterea corpus teres 
«internas cellulas obsoletas subtilissimas offert et, ni oculus me fefellit, anus terminalis duplex cum 
„tubo intestinali duplici adest. Interdum ambo corporis lobi antice tam arcte appressi sunt, dum 
«postice hiant, ut animal simplici corpore instructum ano bifido videre crederes. In aqua ma- 
,,rina stagnante ad Tor Novembre ut propagarentur occasionem dedi.” 

Animalculum africanum ad hunc usque diem alibi non occurrit. Sin aliquando Enchelyos 
species sponte longitudinaliter dividua inveniretur, hoc genus delendum et Enchelibus adscri- 
bendum erit. 

Conferantur quae ad Tracheitum lamellam adnotavimus. 



DISTIGMA, Novum Genus, Familia Aslasiaeorum. 

Character Generis: Corpus Polygastricum? Anenterum? nudum, elongatum, contractione polymorphum, 
simplex, liberum, ocellorum rudimento distincto duplici frontali, cauda nulla. 

D. Planaria, Nov. spec.: lineae longum, hyalinum, utrinque acutum. 

Phytozoa Tabula I. fig. 7. 

Prope Suckot Nubiae inter Confervas Nili observatum. 

Animalculum mutabile Planariam iuvenilem motu fere refert, celeritate vero formaeque 
mutationibus Euglenae Aridi similior est. Inter Amoebas (Proteos Mulieri) et Euglenas haec 
forma media, quin Mulieri Proteum tenacem, mihi ignotum, magnitudine longe quidem supe- 
riorem, eidem ocellato generi adscribendum esse censuerim. 

Nuper Berolini duas animalculorum formas observavi, quae africanum genus in Europam 
traducunt, neutra nubicam magnitudine aequat. D. viride, nov. spec.: expansum lineae 
longum, viride et utrinque obtusum est; D. Proteus, nov. spec.: expansum -j 6 - lineae 
aequat, hyalinum et corpore utrinque obtuso insigne. Cibo colorato tubum intestinalem 
replere frustra tentavi, idem vero Astasiaeorum omnes formae recusant. Color viridis intensior 
Polygastricorum rarius cibo, saepius propagini tribuendus est. Si qua iuniora seu minora cibo 
viridi repleta sunt, pallidiora, sin adultiora intensius colorata cernuntur. D. Proteus igitur 
magnitudine et pallore characterem graviusculum offert, quo a D. viridi recedit. 

DIURELLA Podura vide lchthydium Podura. 

ECHINELLA (Lyngbye), Familia Bacillar iorum. 

Character Generis: Corpus Polygastricum? Anenterum? loricatum. Animal Naviculae, affixum, radiatim 
gregarium (flabelliforme), pedicellatum. Lorica turgida, obtuse quadrangula, oblonga, longitudinaliter 
bivalvis, persistens. 

E. splendida, nov. spec.: lineam longa, ramosa, animalculis subcylindricis, subclavalis, simpli- 

cibus, mediis subverticillatis, summis flabelliformibus, omnibus aureo tinctis. 

Phytozoa Tabula III. fig. 5. 

In diario haec notavimus: „Pulchella forma in Acamarchide spinosa nostra frequens 
„prope Tor Decembre. Ramuli omnes hyalini, truncus amplus hyalinus. Animalcula ramulos 
„subclavatos aureos referunt. In quovis corpusculo inter nuclei aurei partem superiorem subglo- 
„bosam et inferiorem obconicam spatium hyalinum lineare transversum. Alia viscera aut organa 
„non conspexi. Singula animalcula mobilia non vidi, interdum vero totum truncum lente expandi, 
„contrahi, hic et illic flecti vidi. Longitudo i\ lineam aequat.” 

ENCIIELYS (Hili), Familia Encheliorum. 

Character Generis: Animal Polygastricum, Enterodelum, Enantiotretum, nudum, ore terminali recto, 
sponte transverse dividuum, corpore glabro (nec ciliato), simplici. 

E. Pupa, N., Enchelys Pupa et Enchelys Farcimen Mulier: -tjV lineae longa, Iageniformis s. 
ovata, antice attenuata, postice crassior, quadruplo fere longior quam lata. 

Phytozoa Tabula II. Libyca fig. 9. Condylostoma afrum. 



Ia Oaseos Iovis Hammonis oppido Siwa observatum animal, ab europaeo, de quo in Actis 
Acad. Berolinensis fusius egi, quo differat, non habet. Illud Siwae in aqua stagnante legi. 

ENCHELYS microsoma vide Monas scintillans. 

ENTEROPLEAM lacustrem vide cum Zoobotryone. 

EPISTYLIS, Novum Genus, Familia Vorticellinorum. 

Character Generis: Animal Polygastricum, Enterodelum, Anopisthium, nudum, pedicellatum, pedicello 
rigido, solido. 

1. E. arabica, Nov. spec.: tota -fe- lineae longa, pedicello parce ramoso, animalculis paucis in- 

fundibuliformibus. 

Phytozoa Tabula HI. Maris rubri fig. 9. Vorticella arabica. 

In diario haec scripsi: „Inter Serpulae sanguineae nostrae cilia analia prope Tor Decembre 
„observata. Saepe duo, tria, nunquam ultra quinque specimina in fruticuli formam coniuncta 
„vidi. Partes omnes hyalinae, intus opus vasculosum reticulatum. Margo superus ciliis rotantibus 
«tenuissimis insignis. Praeterea nullus motus, si totius fruticuli aliquam dubiam fluctuationem 
«exceperis.” 

2. E. parasitica , Nov. spec.: ^ lineam longa, pedicello simplice, animalculis solitariis infundi- 

buliformibus. 

Phytozoa Tabula HI. Maris rubri fig. 10. g. Vorticella parasitica. 

In Zoobotryonis pellucidi corpore parasiticum Epizoon. Forma Gomphonematis, sed mo- 
tus ciliorum Vorticellae. 

Hanc formam et Bacillariam Cleopatrae spiritu vini servatas Berolinum adtuli, ibique 
denuo microscopio contemplatus sum. Plurima specimina in Museo Regio servantur. 

EUPLOTES, Novum Genus, Familia Euplotorum. 

Character Generis: Animal Polygastricum, Enterodelum, Katotretum, loricatum, ciliis, setis, stylis unci- 
nisque munitum. 

E. Charon N. Trichoda Charon Mulier. Ploesconia Bory: j.f ad 4^- lineae longus, elliptico- 
oblongus, dorso aequaliter convexus. 

Phytozoa Tabula III. Maris rubri fig. 7. Coccudina Cimex. 

In Mari rubro pro Tor captus. De vita animalculi in Arabia haec notavimus: 
«Animalculum 4z ad 4x lineae longum, ellipticum, compressum, peltatum, tanquam vagi- 
«natum, pellucidum. Scutum dorsale ab animalis contractione nunquam curvum, nec plicatum, 
«ideoque Brachionorum scuto simile, subtus corpus liberum esse censui. Os inferum, ciliis 
«vibrantibus instructum. Aperturam argute circumscriptam non vidi, sed eam in fundo coronae 
«ciliorum positam vehementer suspicatus sum. Anus distinctus non visus. Cilia ambulatoria 
«(uncini) in medio et posteriore corpore subtus. Cilia antica (oris) duodecim numeravi, postica 
«(uncinos) octo, quatuor analia longiora, totidemque abdominalia breviora. In corpore a dorso 
«viso opus cellulosum cum intestino magno cylindrico apparuit (Navicula forsan devorata). Pedum 



« posteriorum par medium omnium longissimum est, sed raro scutum dorsale superat. Unius 
„eiusdemque animalculi pedes modo scutum aequant, modo non aequant, modo superant. 3Xa- 
„tans animal sex pedes (uncinos) — par medium postremum cum pari externo postremo et abdo- 
„minalium posteriori — immobiles retrorsus extendit, duos abdominales anteriores priorsus 
„porrigit aut tranquillos retinet, ciliorum anticorum vero ope rotationem parat. Cilia antica 
„rotatoria scandenti animali etiam pedum more inserviunt. Ambulando saepius, quam natando 
„procedit, caeterum satis velox et agile. Motus vibratorius eodem iure rotatorius dici potuerit. 
«Novembre in aqua stagnante marina, per octo dies servata, numerosissima animalcula vidi.” 

Quin ea, quam nuper subtilius enucleavi, berolinensis animalculi structura arabico illi etiam 
adscribenda sit, vix erunt qui dubitent. A Trichoda Cimice Mulieri valde differt et Stylony chias 
scutello instructas esse, quod aliquando censui, nunc deserui. Hinc Slylony chiae Cimicis nomine, 
hoc commutandum est. 

FHAGILARIA (Lyngbye), Familia Bacillariorum. 

Character Generis: Animal Polygastricum, Anenterum, loricatum, Naviculae simile, liberum, fasciatim 
concatenatum nec polymorphum, dein diffractum. Lorica turgida, quadrangula, elongata, bivalvis, 
persistens. 

1. F. hipunctata , Nov. spec.: singulum animalculum lineae longum, quater aut quinquies dia- 

metro latius, interaneis saepius demum in globulos duos medios congestis. 

Phytozoa Tabula II. Sinaitica fig. 11. Bacillaria hipunctata. 

Yisa in vico Arabiae Tor inter Confervas e Wadi Esle petitas. Diarii verba sunt: 
«Corpus oblongum, turgidum, tetraedrum, quater vel quinquies longius quam latum, 
„-£l lineae longum, utrinque truncatum, hyalinum, medium flavo bipunctatum. Saepius puncta 
«confluunt, sed maculae forma bipunctata permanet. Praeterea in corpore lineolae reticulatae 
«structuram cellulosam produnt. Animal gregarium, bacillis latere coniunctis et in fasciam va- 
«riae longitudinis consociatis. Curvum bacillum nunquam vidi, motum vero spontaneum ob- 
«servavi.” 

2. F. diophthalma, Nov. spec.: singulum animalculum lineae longum, ter quaterve longius 

quam latum; interaneis dein in globulos duos, distentos congestis. 

Phytozoa Tabula III. e Mari rubro fig. 4. Bacillaria diophthalma. 

Inter Confervas Maris rubri prope Tor Arabiae. 

3. F. multipunctata, Nov. spec.: singulum animalculum lineae longum, 8 ad 16ies longius 

quam latum, utroque fine diaplianum, medium flavo continuo aut interrupte tinctum. 
Phytozoa Tabula II. Sinaitica fig. 12. Bacillaria multipunctata. 

Praeter characterem in Diario haec notata sunt: 

«Inter Confervas e Wadi Esle prope Tor capta. Animal gregarium et solitarium F. hi- 
„punctatae similius. Consociata specimina iuvenilia videntur eaque semper minora sunt, solitaria 
«maiora sunt. Minorum intestina rarius interrupta cernuntur. An haec animalcula Salparum 
«more foetum diversum edunt?” 

GYGES (Bory), Familia Cryplomonadinorum. 

Character Generis: Animal Polygastricum? Anenterum? Loricatum, nec ciliatum, subglobosum, solita- 
rium, ocellis destitutum, divisione transversa simplici sponte dividuum. Os nudum (nec ciliatum). 

G. bipartitus , Nov. spec: lineae longus, subglobosus, lorica hyalina, intestinis viridibus, spatio 

hyalino medio, transverso. 

Phyt ozoa Tabula II. Libyca fig. 4. Siwae in Oasi Iovis Hammonis in stagno observata. 
Natura corpusculi ambigua, forma Gygis. Lorica integra subglobosa distincta. Lente 
movetur, Navicularum more, quo a Monadum et Cryptomonadum natura recedit, eademque 
motus differentia, cum nullibi rotatio in aqua turbida cernatur, ciliorum omnium defectum arguere 
videtur. Idem animalculum magnitudine lineae Berolini observavi, nec raro Pandorinae Mori 
iuvenilis similitudo in mentem venit. Cibo colorato non vescitur. Species generis eiusdem a 
Boryo allatae, motus celeritate, oris aut corporis cilia produnt eaeque forsan plane aliis generibus 
adscribentur. Si qua annulus hyalinus in formis Miillerianis a corporis ciliorum denso strato 
originem duxerit et mendosus sit, tunc illae formae ad Pantotricha delegari deberent. Fuerunt 
etiam viri docti, qui Botatoriorum (Salpinae) ova, Confervis adglutinata, pro Algarum peculiaribus 
generibus venderent (Bur sella Turpin Dict. d’hist. nat.) eaquc Gygis generi, quod ad formam, 
proxima sunt. 

Specimina Berolini aliquoties observata a libycis interdum nucleo viridi integro differe- 
bant, quod pro statu iuvenili, divisioni nondum obnoxio, habui. 

Gygis et Pandorinae formae motum quidem lentum, sed nullibi rotationem, nec cilia, nec 
ventriculos cibo replendos offerunt. Utraeque formae argutis iteratisque observationibus plantis 
aut reddendae aut avellendae sunt. 

H1STBIONELLA ephemera vide Entozoa ; Appendix. 

HYDATINAM sentam vide in Appendice. 

HYDRIAS, Novum Genus, Familia Philodinaeorum. 

Character Generis: Animal Rotatorium, Zygotrochum, nudum, coecum? cauda bicruri, ecorniculata? 
rotulis capitis longe brachiatis, terminalibus, proboscide frontali nulla. 

H. cornigera , Nov. spec.: lineae longa hyalina, corpore ovato, cauda attenuata. 

Phytozoa Tabula II. Libyca fig. 11. 

Habitus animalculi singularis, locus in systemate ambiguus. Zygotrochorum Botatoriorum 
similis forma oblata alibi non est. Genere peculiari memoriam eius servare, quam trivialibus 
eam miscere et oblivioni dare satius fuit. Ocelli et caudae bicruris cornicula, observationi meae 
forsan subducta, iis commendanda sunt, qui posthac libycam Oasin intrabunt. 

ICHTHYDIUM, Novum Genus, Familia Ichthydinorum. 

Character Generis: Animal Rotatorium, Monotrochum, nudum, coecum, corpore oblongo glabro, cauda 
bicruri brevissima. 

I. Podura, N., Cercaria Podura Mulier: lineae longum, capite subgloboso, a dorso strictura 



levi discreto. 



Phytozoa Tabula I. fig. 11. Diurella JPodura. 

In Dongala, Nubiae provincia, Nilique lacunis Confervas habitat. Berolini idem animalcu- 
lum exactius observavi. Dongalana icon a ventre visum corpus reddit, eandem vero alteram speciem 
exhibere non censuerim. 

KOLPODA (Mulier), Familia Kolpodeorum. 

Character Generis: Animal Polygastricum , Enterodelum, Katotretum, nudum (nec loricatum), ventre 
ciliatum, proboscide brevi, inermi, retractili. 

K. Cucullus (Mulier): lineae attingens, ovata, subreniformis turgida. 

Phytozoa Tabula II. ex infuso fig. 3. Colpoclci Cucullus. 

In aqua dulci Piperi nigro infusa ineunte Novembre in vico Tor Arabiae observata. Prima 
specimina tertio post infusam aquam die offendi, Monaclis Termonis et Cyclidii Glaucomatis 
socios. Arabica Kolpodae forma paulo magis compressa erat, quam berolinensis, sed non desunt 
apud nos simillimae formae. Maxima torensia specimina lineae aequabant. 

Hanc Polygastricorum formam omnium aquarum communem civem esse in Actis Acad. 
Bcrol. exposui. 

LACINULARIAM vide in Appendice. 

LEPADELLA (Bory), Familia Euchlanidotorum. 

Character Generis: Animal Rotatorium, Polytrochum, loricatum, coecum, scutello ovali compresso, 
cauda bicruri. 

L. ? emarginata , Nov. spec.: lineae longa, scutello ovali antice truncato, postice profunde 

emarginato. 

Phytozoa Tabula II. sinaitica fig. 19. 

Inter Confervas vallis sinaiticae Wadi Esle victitat. 

Cum in Lepadella ovali, quae Berolini frequens est, incisura anterior profundior sit poste- 
riori, sinaiticum animalculum ab hoc diversum esse statui. 

Ocellorum praesentia, numerus et ordo alia genera distinguunt, Euchlanidem, Metopidiam, 
Squamellam, quorum formae praeterea simillimae sunt. De hoc vero, a me serius detecto, 
charactere, in Africa sollicitus non fui; hinc dubitatio de genere. 

MEGALOTROCHAM vide in Appendice. 

MELANELLA atoma vide Vibrio Lineola. 

erythraea vide Vibrio Rugula. 

MONAS (Mulier), Familia Monadinorum. 

Character Generis: Animalia Polygastrica, Anentera, nuda (nec loricata), gymnica (nec ciliata), mono- 
morpha, spontanea partitione transversa simplice aut decussata dividua; cauda nulla; ocellus nullus ; 
os terminale natantibus anticum ; solitaria, nec unquam acervatim connexa. 

1. M. inanis, Nov. spec.: 3-^5 lineae longa, filiformis, utrinque subacuta subcompressa hyalina. 
Phytozoa Tabula II. Libyca fig. 5. Cycliclium inane. 



In aqua putrida stagni Siwae in Oasi Iovis Hammonis libyca observata. 

Parumper flexilis, forsan Bacteriis addenda. Ob formam laminae compressam olim Cy- 
clidii nomen adhibueram, quod reiiciendum censeo, quoniam nec motus nec structura, illi generi 
peculiaria, sufficienter innotuerunt. 

2. M. simplex, Nov. spec.: ^ lineae longa, filiformis, teres, utrinque subacuta, hyalina, priori 

fere duplo maior. 

Phytozoa Tabula I. fig. 6. Bacterium simplex. 

In aqua lacustri, a Nili inundatione residua, prope Bulak ad Cahiram Aegypti inventa. 

A Bacteriis removendam censui, quoniam eorum character, reccntiori tempore a me con- 
stitutus, divisione spontanea transversa multiplici conficitur, cuius in hac forma vestigium nullum 
vidi. Magnitudo animalculi in tabula aenea mendose adscripta est. 

3. M. scintillans , Nov. spec.; ^ lineae longa, fusiformis, subcompressa, duplo longior, quam 

lata, hyalina. 

Phytozoa Tabula II. sinaitica fig. 3. Enchelys microsoma. 

Inter Confervas sinaiticas e Wadi Esle petitas observata. 

In diario notavimus: «Corpusculum minimum sub membranaceum, diaphanum, circiter ^ 
«lineae longum, duplo longius quam latum, fusiforme, natando valde agile, Monadum socius. 
«Interanea non vidi.” 

Stabilito physiologico Enchelium generis charactere, ab illis hanc formam removere debui. 

4. M. Termo (Mulier); ad ^ lineae crassa, exacte globosa, hyalina. 

Phytozoa Tabula II. Libyca fig. 1. ex infuso fxg. 1. et sinaitica fig. 1. 

Specimina, seu potius Myriades, quas Siwae in Oasi libyca vidi et illae, quas infuso 
Pipere nigro in Arabia accepi magnitudine qfjj lineae fere aequabant. Quae e sinaitica valle 
Wadi Esle depromsi mensuram lineae offerebant. Berolini et in Sibiria interdum maiora 
individua, ab eadem specie vix segreganda, vidi, maxima gqj lineae crassa, quae, si divisione spon- 
tanea finduntur, in partes lineae crassas, reliquis similes, abeunt. 

Monadum speciales characteres, ob microscopiorum, quae vocamus, sufficienter eas augendi 
vim deficientem, praeter corporis formam et mensuram, non habent quo nitantur et firmitate 
physiologica saepe carent. Motus, coloris, mensurae et propagationis ratio cum forma nonnullas 
quidem species bene distinguere sinunt, in aliis characterum gravitas desideratur, sed forma- 
rum magnam copiam in aquis vagari unusquisque, qui his animal culis studium impendit, facile 
sibi persuadet. Quin ex Monadibus, Vibrionibus, Bacteriis et Bodonibus iis, quae minutie ex- 
cellunt et cibos coloratos respuunt, novae animalium classis vestigia posteris premenda enitescere 
saepe mihi visa sunt. 

MONAS Atomus vide Vvella Vva. 

__ Glaucoma vide Vvella Glaucoma. 

Lens vide V vella V >a. 



MONOCERCA (Lamarck), Familia Hydatinorum. 

Character' Generis: Animal Rotatorium, Polytrochum , nudum, ocello unico dorsali, cauda setacea 
unicruri. 

M. Ratius N.? Trichoda Rattus Mulier: -f lineae longa, cauda corporis fere longitudine, fronte 
inermi. 

Phytozoa Tabula II. Sinaitica fig. 16. Rattulus sinaiticus. 

E Confervis ex valle sinaitica VVadi Esle in vico Tor Arabiae observatis. 

A Monocerca Ratto berolinensi cauda paulo breviore differt, sed alias, a characterum defectu 
petitas, differentias magis ex observatione in Arabia imperfectius facta, quam ex differentia 
specifica deduxerim. 

MONURA, Novum Genus, Familia Euchlanidotorum. 

Character Generis: Animal Rotatorium, Polytrochum, loricatum, coecum, cauda setacea, unicruri; 
testa compressa, univalvis, conchiformis. 

M. Colurus . Nov. spec.: f lineae longa, testa postice profunde emarginata hinc subbispinosa, 
cauda corporis fere longitudine. 

Phytozoa Tabula III. Alexandrina fig. 3. Colurella adriatica. 

Prope Cattaro Dalmatiae in Mari adriatico 1820 lecta. Eandem speciem altero abhinc 
anno in Sibiria offendi, nuper Berolini etiam vidi. 

Coluris admodum simile animalculum, sed cauda longiore magis setacea, mox distinguitur 
Colurus furca caudali contracta non raro quidem animalculi unicruris speciem prae se fert, sed 
cauda crassior et brevior strenuo observatori errorem facile develat. 

Organum rotatorium olim simplex esse censui, sed recentiores observationes in Coluri 
speciebus factae, divisam eius in plures partes naturam probabiliorem reddiderunt. 

NAVICULA (Bory), Familia Racillariorum. 

Character Generis : Animal Polygastricum? Anenterum? loricatum, corporis margine proteiformi ; lorica 
bivalvis, valvis lateralibus, mediis longitudinaliter sponte dividuis. 

1. N. sigmoidea N. Racillaria sigmoidea Nitzsch: laevis lineae longa, 8 ad lOies longior 
quam lata, a dorso visa fusiformis, a latere sigmoidea. 

Phytozoa Tabula II. Sinaitica fig. 8. Racillaria fusiformis. 

Ex Wadi Esle montium sinaiticorum cum Confervis. 

Duae mihi Navicularum sigmoideae formae innotuerunt, una laevibus angulis, altera 
transverse striatis. Sinaitica forma quam Naviculam fusiformem appellaveram laevis est, striatam 
in Sibiria primum vidi e i que, reiecto N. fusiformis non apto, duas formas miscente nomine, 
in posterum flexuosae nomen vindico. Cum Nitzsch strias in Racillaria sigmoidea non prae- 
scripserit, laevem formam sigmoideae nomine appellare iustum videtur. Striatarum Navicularum 
maiorem aliquam formam Surirellae peculiari generico nomine Turpili instruxit, sed, quo differat 
a Naviculis illa, praeter magnitudinem, non habet. Maiorem talem coloris aurei formam Berolini 
etiam inveni eamque N. splendidae nomine in recentiore academica commentatione indicavi. 

In Diario arabico notaveram: „Animal solitarium, lente procedens, saepius quietum.” 

2. N. interrupta, Nov. spec.? laevis ad lineae longa, recta, aequalis, intestinis flavofuscis, 
media et utroque fine hyalina. 

Phytozoa Tabula II. Sinaitica fig. 7. Bacillaria interrupta. 

Cum priori observata Synedrae Vlnae affinis forma, quae a Synedra striarum absentia dif- 
fert. Synedra Vina nostra idem animalculum est, quod Nitzsch Bacillariae Vlnae et Bory 
serius Bacillariae communis nomine appellarunt. Neuter strias vidit. 

De natura Navicularum animali in tractatu nostro academico de Infusoriis disseruimus. 

PANDORINA (Bory), Familia Cryptomonadinorum. 

Character Generis: Animal Polygastricum, Anenterum, loricatum, compositum, partitione interna lorica- 
que rupta dividuum. 

P. hyalina , Nov. spec.: lineae longa, globosa, hyalina, granulis hyalinis distinctis repleta. 

Phytozoa Tabula I. fig. 4. b. Volvox Globator incenis? 

Inter Confervas Nili Dongalanas reperta. 

Miilleriana methodus hoc animalculum, quod currentis sphaerae motum imitatur, inter 
Volvoces recepisset, equidem illud Volvocis Globatoris pullum esse suspicatus sum, quod nunc, 
subtilius a me indagato Voboce Globatore, reiicio. Pandorinae Sphaerulae nomen in systemate, 
quod in Actis Acad. Berolinensis proposui, ex errore ortum, huius synonymon est. 

PARAMAECIUM (Hili), Familia Kolpodea. 

Character Generis: Animal Polygastricum, Enterodelum, Katotretum, nudum, inerme (stylis uncinisque 
nullis) ; proboscide brevi, inermi, retractili, corpore ubique ciliato. 

1. P. Chrysalis (Mulier): -fc ad lineae longum, elongatum, turgidum, postice obtusum. 

Phytozoa Tabula I. fig. 5 et 9. Bursaria Chrysalis et Peritricha vacillans. 

Specimina T V lineae longa in Aegypto prope Bulak cepi, lineae longa in Dongalana 
insula Argo ipsisque Tureorum castris, Dongala nova dictis, occurrerunt. Utraque forma non 
Aureliae sed Chrysalidi propinquior. Divisio Boryana Paramaeciorum ob ciliorum praesentiam 
et defectum in Bursarias et Peritrichas deserenda est. 

2. P. sinaiticum , nov. spec.: 4^ lineae longum, valde complanatum, utrinque rotundatum, carina 

antica longitudinali obliqua. 

Phytozoa Tabula II. Sinaitica fig. 5. 

E Confervis in montium sinaiticorum Valle Esle collectis. 

Habitus Kolpoclae Cuculli , sed forma multo magis compressa. Plica longitudinalis Para- 
maecii structuram indicat. In diario arabico nostro anno 1823 notavimus: 

„Corpus depressum, planum, oblongum, diaphanum, medium particulis subobscuris reple- 
tum. Parenchyma cellulosum. Intestina distincta nulla.” 

„Animal lineae accedens, duplo longius quam latum, utroque fine rotundum, antice 
„subattenuatum, subcurvum. Rependo solum procedere videtur, natans non vidi. Organa externa 
„non distinxi. Dum repit corporis membrana tranquilla est, hinc organa motus externa infera, 



„sed frustra, quaesivi.’ 



PERITPJCHA vacillans vide Paramaecium Chrysalis. 

PHACELURA Paludinae vide Entozoa ; Appendix. 

ROTIFER (Schrank), Familia Philodinaeorum. 

Character Generis: Animal Rotatorium, Zygotrochum, ocellis duobus frontalibus. Frons producta, pro- 
boscidiformis ; Cauda bicruris, corniculata, corniculorum paribus duobus (seu caudae apicibus 6). Penis 
in cervice protensus. 

1. R. vulgaris Schrank? -fc ad \ lineae longus, corpore postice sensim in caudam corpore 

breviorem attenuato, ad caudae basin levius constricto. 

Phytozoa Tabula I. fig. 18. Rotifer brachyurus. 

Ad Suckot Nubiae inter Confervas Nili repertus, lineae longus. 

Rotiferorum cornicula caudae recentiori demum tempore funditus intellexi, in Africa firmum 
eorum characterem extricare nequivi, hinc differentiam animalculi africani e corniculis petendam 
non magni habuerim. Praeterea specimen quod videre contigit, iuvenile fuit, in eoque statu 
interna organa ob nimiam pellucidatem difficilius distinguuntur. Frons proboscidiformis , ocelli 
frontales bini, penis et cauda bicruris cum tota corporis forma cum vulgari specie congruunt. 

Rerolini et in montibus altaicis specimina adulta ovipara et vivipara quadrantem lineae 
longa vidi. 

2. R. erythraeus, Nov. spec.: - 2 V lineae longus, corpore postice subito in caudam valde angustam, 

longitudine corpus aequante aut superante, attenuato. 

Phytozoa Tabula II. Sinaitica fig. 18. 

E Confervis in valle sinaitica Esle collectis. 

Proxime ad R. macrurum Schrankii accedit, sed magnitudine tota ovorum illius magni- 
tudinem solum aequat. Rotiferi macruri ova -jf lineae longa sunt, pulli modo exclusi ad -f- 
lineae aequant, adultus ^ lineae longus. Cornicula caudae, quae non observavi, in eryihraeo 

deesse non crediderim. Frontem porrectam et ocellos frontales bene distinxi. 

* 

STYLONYCHIA Cimex vide Euplotes Charon. 

TRACHELIUS (Schrank), Familia Trackelinorum. 

Character Generis: Animal Polygastricum, Enterodelum, Allotretum, nudum, ore inermi, infero; labium 
superius praelongum, saepe angustius quam corpus, colli formam referens. 

T. Lamella N.? Kolpoda Lamella Mulier: lineae longus, filiformis, membranaceus, antice 

teres, postice parumper dilatatus, compressus, obtusus. 

Phytozoa Tabula III. e Mari rubro fig. 2. Colpoda platyura. 

In aqua stagnante Maris rubri prope Tor. 

In Arabia scripsimus: „Corpus antice teres, attenuatum, postice compressum, sensim 
„parumper dilatatum, -Aj- lineae longum, filiforme. Dum natat recta extenditur et posticam, 
„compressam planamque corporis partem margine, modo in hoc, modo in illud latus flectit. Ra- 
rissime rectam corporis formam mutat. Natans animalculum corpus circum axin longitudinalem 



«volvere visum est. Yexatum aut praedae cupidum interdum undulatum vidi. Praeterea velociter 
«natat. ” 

„Mira mihi visa est eius cum Disomate familiaritas, cuius dimidiam partem illam putares. 
«Profecto et ego prima Disomata pro Tracheliis divisis aut ex parte coniunctis habui. Illorum 
«corpus postice clavatum, teres, nec planum compressumque me meliora docuil.” 

„In aqua marina in vase vitreo stagnante Novembre ad Tor frequens fuit.” 

Conferantur quae de Disomate diximus. 

TIiICHODA (Mulier), Familia Enchellorum. 

Character Generis: Animal Poly gastricum, Enterodelum, Enantiotretum, nudum, ore obliquo, corpore 
glabro (nec ciliato), divisione spontanea transversa. 

1. T.? aethiopica, Nov. spec.: lineae longa, ovata oblonga, dorso convexa, ventre complanata, 

postice acuta, hyalina. 

Phytozoa Tabula I. fig. 10. 

Inter Confervas recedentis Nili Dongalani ad insulam Argo Aprili. 

E diario nostro africano, quae sequuntur, transscribenda censui: 

«Animalculum lineae longum, longitudinis tertiam partem latum, abdomine plano, dorso 
«convexo, antice rotundatum, postice subacutum. Antice sub apice locus impressus ciliis ita 
«coronatus, ut postice spatium nudum sit. Ciliorum maiusculorum illorum series simplex quar- 
„tam fere longitudinis partem ambit.” 

«Parum agilis Confervarum incola saepe inter Confervas tranquillus consistit, in parvo 
«spatio discumt et interdum cum impetu corpusculum alienum aggreditur. In ipso aggressu 
«ciliis non vibrat, sed illis ad unguium modum utitur. Ciliorum ope et scandere vidi. — Duo 
«animalcula aliquando ita cohaerentia observavi, ut alterum oris ciliis alterius posticam partem 
«amplecteretur. Aggressum animalculum cilius lente vibrabat. Organa interna distincta non vidi, 
«sed devoratorum corpusculorum limites bene conspicui erant.” 

Yentre plano et motu ab Oxytrichis parum differt. 

De vera intestini aperturarum ratione, neque in hac specie, neque in sequentibus aliquid 
certi affirmari potest. Interrogationis signa nominibus addita, iudicium de aperturis non ex 
observatione, sed ex verisimilitudine petitum esse indicant. 

2. T.? asiatica, Nov. spec.: A- lineae longa, ovato oblonga, teres, postice rotundata, hyalina. 

Phytozoa Tabula II. Sinaitica fig. 15. Condylostoma cisiaticum. 

Inter Confervas sinaiticas ex YVadi Esle desumtas. 

Icon cilia oris nigredine nimis ob fuscata reddit, acrius eam intuenti non deficient. 

3. T.? Nasamonum , Nov. spec.: lineae longa (maior), cylindrica, utrinque rotundata, hyalina, 

oris rima elongata. 

Phytozoa Tabula II. Libyca fig. 10. Condylostoma Nasamonum. 

In aqua stagnante Siwae observata. 



Ob oris rimam valde elongatam haec forma Bursariis proxima est, cum vero cilia oris ab 
apice animalculi incipiant, oris situs terminalis obliquus, nec inferus labio superatus, dici debuit. 

4. T.? ovata , Nov. spec. conferatur Kolpoda Pyrum Mulier: lineae longa, ovata, pyriformis, 

antice subito attenuata, postice incrassata, utrinque rotundata hyalina. 

Phytozoa Tabula I. fig. 8. Condylosloma ovatum. 

In aqua stagnante prope Bulak iuxta Cahiram Aegypti habitat. 

Trichoda carnium nostra ad hanc formam proxime accedit, sed magis elongata, nec in aqua 
pura a me unquam reperta est. Trichoda pura nostra ipsam Trichodam carnium gracilitate 
superat, nec unquam in aqua foetida carnium oblata est, sed in aqua pura palustri habitat. 

Trichoda Pyrum Mulieri valde diversa animalcula complecti videtur, sed Leucophrya, 
pyrif omnem quam (in Actis Acad. Berol.) dixi, prae caeteris a Muliero illo nomine appellatam 
esse crediderim. 

Condylo stomatum Boryanum genus diversissima animalcula coercuit, nec bene fabricatum 
nomen gerit. 

5. T. Pyrum , Nov. spec.: ^ lineae longa, subgloboso ovata, antice acuminata, postice rotunda, 

hyalina. 

Phytozoa Tabula II. Sinaitica fig. 2. Colpoda Pyrum. 

In sinaitico rivulo vallis Wadi Esle detecta. 

Si Trichodae purae nostrae specimina in sinaitico rivulo observassem, facile inductus 
essem, qui hanc formam pro illius parte sponte reiecta haberem. 

TYPIILINA , Novum Genus, Familia Philodinaeorum. 

Character Generis: Animal Rotatorium, Zygotrochum, nudum, coccum, cauda bicruri, ecorniculata? 
rotulis capitis sessilibus, lateralibus, proboscide frontali nulla. 

T. viridis, Nov. spec.: Af lineae longa, viridis. 

Phytozoa Tabula I. fig. 17. a. 

In Aegypto prope Cahiram et Bulak observata. 

Habitus et magnitudo colorque Euglenae viridis, sed cauda bicruris et organa rotatoria. 
De corniculis caudae certam notitiam dare nequeo, cum eorum veram naturam apud Zygotrocha 
nuper demum intellexerim. Nomen ab ocellorum, Rotiferum vulgarem ornantium, defectu dedi. 
Praeterea colorem viridem olim, ex parte certo, cibo adiudicavi, cum vero tubi intestinalis am- 
plitudo in nulla Zygotrochorum forma totum corpus repleat, et ille viridis color medium corpus 
ubique tingat, eum non accidentalem aestimandum esse dein statui. Cutis hyalina visa est. 

In aliis terris similem formam non reperi, sed Monolabis generis formae huic proximae 
sunt. Hydrias cornigera libyca alteram affinitatem suppeditat. 

T. Canicula vide Diglena aurita. 

— Furca 1. vide Diglena Catellina. 

— Furca 2. et 3. vide Cycloglena Lupus. 

VIBRIO Miiller, Familia Vibrioniorum. 

Character Generis: Animal Poly gastricum? Anenterum? elongatum, monomorphum (contractione non 
incrassatum), transverse in multas partes sponte dividuum, ore terminali? corpore fdiformi cylindrico 
undatim flexili. 

1. V. Lineola Miiller: 3 ^ ad ^ lineae longa, hyalina. 

Phytozoa Tabula II. Libyca fig. 7. Melanella atoma. 

Siwae in Oasi lovis Hammonis in aqua palustri oblata. 

Specimina libyca ^ lineae longa erant, alia in Sibiria vidi lineae longa. 

Melanellae spurium nomen Boryanum eliminandum erit, cum eius species Vibrionum 
Miilleriano generi sint adscribendae. 

Lineolae B a er ii generico earundem formarum nomine non opus est, cum ipse Mulier 
Vibriones in Anguillulas et veros Vibriones diviserit. 

2. V. Rugula Miiller: ad lineae longa, hyalina. 

Phytozoa Tabula III. Maris rubri fig. 1. Melanella erythraea. 

In Maris rubri aqua stagnante prope Tor observatus. 

In diario arabico legimus: „Vibrio - 8 - Q - lineae longus, tenuissimus, pellucidus, saepe tran- 
quillus, dum natat tremulus seu undulatus, corpore aequali. 

In vase aqua maris repleto per 4 dies tranquillo eiusque sola superficie, pulvere ex aere 
delapso tecta, Novembre visus. 

Aquam illam ea de causa seposueram ut successivam Infusoriorum generationem formam- 
que in Arabia experirer. 

V. fluviatilis vide Entozoa Anguillula fluviatilis. 

fluviatilis niloticus vide Entozoa Anguillula inflexa. 

fluviatilis libycus vide Entozoa Anguillula fluviatilis. 

dongalanus vide Entozoa Anguillula dongalana. 

— Serpentulus vide Entozoa Amblyura Serpentulus. 

VOLVOX Glaucoma vide V 'vella Glaucoma. 

_____ Globator iuvenis vide Pandor ina hyalina. 

VORTICELLA Miiller, Familia Vorticellina. 

Character Generis: Animal Polygastricum, Enterodelum, Anopisthium, nudum, iuventute fixum pedicel- 
latum, adultum liberum conicum aut urceolatum, pedicello in spiram contractili, solido. Divisio 
spontanea triplex. 

V. Convallaria Mulier: adultae corpore lineae longo, pyriformi aut urceolato, limbo rotatorio 
corpore latiore; colore hyalino. 

Phytozoa Tabula I. fig. 14 et 15. Vorticella cothurnata et V. brevipes. Tabula II. fig. 17. 
Sinaitica Vrceolaria Israelitarum. 

In xVegypto ad Bulalc, in Dongala Nubiae et in Arabia prope Tor huius speciei vestigia 
observavimus. 



Nubica et aegyptiaca specimina pedicellata erant, cum pedicello q|| lineae longa, sine pe- 
dicello illa -jj- lineae, haec yj aequabant. Sinailica forma ex Wadi Esle petita et carens pedicello, 
longitudine ^ lineae accedebat. — Vrceolarias a Vorticellis nec genere nec specie differre, in 
Actis Academiae Berolinensis 1830 explicavi. 

Y. arabica vide Epistylis arabica. 

— brevipes vide Thorii cella Convallor ia. 

— cothurnata vide Eorticella Convallaria. 

— parasitica vide Epistylis parasitica. 

VRCEOLARIA Israelitarum vide Eorticella Convallaria. 

V VELLA (Bory), Familia Monadinorum. 

Character Generis: Animalia Polygastrica, Anentera, nuda (nec loricata), gymnica (nec ciliata), mono- 
morpha (contractione non dilatata), spontanea partitione simplice dividua, cocca ; iuventute solitaria, 
ecaudata, dein acervatim connexa, tunc nonnulla caudata. 

1. V. Glaucoma IS!. Eolvox Glaucoma Tabula II. Monas Glaucoma Act. Acad. Berol. 1829: 

singulum corpus yjy TT lineae magnum, hyalinum, ovatum, dein postice attenuatum 

distincte caudatum. 

In aqua Nili Dongalae et in aquis Siwanis stagnantibus observata. 

Eandem formam Berolini etiam me reperisse censeo eiusque structuram studiosius exami- 
navi. Specimina solitaria aeque ac coacervata cibos coloratos suscipiunt et ventriculorum varium 
numerum replent. Apud coacervatos ex motu vibratorio clare perspicitur animalcula parte poste- 
riore connecti, anteriorem partem ore terminali instructam, ciliatam et liberam esse. Eodem 
tempore, quo in acervos solubiles coeunt, saepe caudata cernuntur, eaque cauda penis retractilis 
naturam prae se fert. In eodem statu singula specimina paululum elongata et subflexuosa vidi. 

Africana utriusque loci specimina lineae longa erant, berolinensia ad -E lineae 
aequant. Connexa specimina in Africa non vidi. 

2. V. E va N. ? Monas Eva Mulier. M. Lens Tabulae nostrae. M. Atomus Acta Berol.: singulum 

corpus lineae longum, subglobosum, hyalinum, nunquam caudatum. 

Phytozoa Tabula I. fig. 1. Monas Lens. Tabula II. fig. 2. Monas Lens. 

Prope Bulak et Cahiram Aegypti et prope Siwam Oaseos libycae specimina aequalis 
magnitudinis, lineae longa, observavi. 

Postquam nuper Evellam Evam Berolini vidi, africanam formam huic speciei, nec Atomo, 
addendam esse censui; Monas Lens Mulieri vero Monaclis s. E. Atomi status, nec species pe- 
culiaris est. Africanum animalculum forma globosiore ab E vella, Atomo recedit et magnitudine 
formaque ad E vellam Evam proxime accedit. Hinc aut nova Monadum species ex illo condenda 
est inter M. Globulum et Termonem inserenda, aut pro E vellae Evae forma solitaria habendam 
est. Etiamsi acervos animalculi multos in Africa vidi, ob formae similitudinem Evellae Evae 
nomen adscribere, quam novum condere, satius putavi. 

ZOOBOTRYON pellucidus vide Polypi \ Bryozoa, Alcyonellea. 



ZOOCLADIUM Novum Genus. Familia V orticellinorum. 

Character Generis: Animal Polygastricum, Enterodelum, Anopisthium, nudum, iuventute pedicellatum, 
pedicello fruticuloso, contractili, tubuloso, turgido, animalculis dissimilaribus. 

Z. niveum Nov spec.: pedicello 3 ad 5 lineas longo, interdum bipartito, alterne ramuloso, fruti- 
culoso, plumulam referente, animalculis ad ramulorum apices aggregatis, elongatis, trunco 
affixis, globosis, maioribus. 

Phytozoa Tabula III. Maris rubri fig. 6. 

In Maris rubri insula Massaua, Habessiniae litto ri septentrionali proxima, prima generis 
species lecta est. 

In diario habessinico de vivo animali haec notavimus: 

„Caudex expansus 3 ad 5 lineas longus, non raro bifidus, hyalinus, teres, alterne ramulo- 
„sus. Ramuli inferiores saepe filiformes, nudi, hyalini, superiores verrucis clavatis, obtusis, non 
«constrictis obsiti. Verrucae hyalinae (animalcula) materia fluida, subtilissime granulosa, alba, 
«obscura, refertae. In expansis animalculis obtusum eorum (clavulorum) apicem perforatum vi- 
«dimus. Trunco alia animalculorum forma maior globosa ac solitaria in ramorum intervallis af- 
«fixa est, ultima terminali.” 

«Totus caudex motu subitaneo in globulum niveum contrahitur sensimque denuo in plu- 
„ mulam nudo oculo bene conspicuam expanditur. Verrucae clavatae (animalcula) caudice cras- 
«siores, saepe singulae flectuntur, eriguntur motuque vario pollent, moribundae a caudice decidunt.” 

«Ad lapides mari obtectos in insula Massaua Iunio.” 

Explicandae singulari huic formae alia optime inservit, quam prope Rerolinum nuper 
reperi et quam oculatus Eichhorn pridem delineavit. Eichhornii iconem Mulier ad Vor- 
ticellam {Carchesium) polypinam importune delegavit. 

Huius animal culi diagnosin sic paucis indicabo: Z. Arbuscula N. Der Baum Eichhorn, 
pedicello trilineari, nudo, apice subumbellato, contractili, umbellae rami alterne ramosi, animal- 
culis oblongis, saepe geminatis et subsecundis, dense obsessi, nec capitati; altera animalculorum 
forma maxima globosa e trunco et axillis ramorum pendens. 

Hanc berolinensem natura et magnitudine habessinicae admodum similem formam Vorti- 
cellarum structura praeditam esse facile extricavi. Os laterale, cilia, caudex cavus, Carchesiorum 
characteres, in oculos cadunt. Indigoferae pigmento ventriculos viginti duos repleri vidi. Glo- 
bosa maiora animalcula, quae aut terminalia sunt, aut trunco adhaerent, eandem Vorticellarum 
structuram exhibuerunt. Divisione utplurimum longitudinali augentur, hinc saepe geminati. 

Carchesii polypini animalcula Zoocladii Arbusculae animalculis maiora sunt; ramos multo 
crassiores apud Zoocladium vidi. 

Tab. III. fig. 6. a) fruticulus Zoocladii nivei magnitudine naturali, saxi particulae adhaerens; 

b) contractus fruticulus magnitudine aucta; 

c) expansus idem; 

d) singula delapsa atque libera animalcula non omnino expansa. 



APPENDIX 

STRUCTURAE ANIMALIUM ROTATORIORUM ILLUSTRANDAE INSERVIENS, 



Cum abhinc quatuor annos has tabulas et pagellas edere parabam, peidectioris infusorio- 
rum animalium structurae aliquas meas observationes addere, neque inutile neque ingratum fore 
censui. Sextam igitur Phytozoorum tabulam in eum usum verti. In quadriennii delapso spatio 
maiorem quidem earundem formarum cognitionem indefesso studio nactus sum, quam quae in 
tabula picta est, sed neque hanc annosam prolusionem ab omni utilitate alienam fore iudicavi. 

ROTATORIA. 

a) POLYTROCHA NUDA. 

HYD ATINA, Novum Genus, Familia Hydatinorum. 

Character Generis: Animal Rotatorium, Polytrochum, nudum, coecum, cauda bicruri, mandibulis den- 
tatis, polygomphiis. 

II. senta N. Vorticella senta Mulier: A a d h lineae longa, cauda brevissima, corpore turgido 
sensim in caudam decrescente, hyalino. 

Phytozoa Tabula YI. fig. 1. 

Berolini habitantis animalculi structuram recentiori tempore longe satius elaboravi eiusque 
anatomicam descriptionem iconibus illustratam in Actis Academiae Berolinensis exhibui. Illas 
vero ipsas perfectiores observationes postea novis laetissime auxi, quarum nonnullas hoc loco 
primum enarrabo. 

Maxima quae vidi specimina, \ lineae non superarunt. Ova -ff lineae aequant. Pulli modo 
exclusi T V lineae longi sunt. Hinc speciei mensura longitudinis inter -fc et \ lineae fluctuat, 
firmoque, si monstra exceperis, limite circumscripta est. 

Organa rotatoria multiplicem motum laciunt, nec in rotae unius formam naturamque coa- 
luerunt, id quod a musculorum moventium non continua, sed interrupta et fasciculata disposi- 
tione pendet, quam demonstravi. Talia organa rotatoria JPo/ytrocha vocavi. Sed Hydatinae or- 
ganon rotatorium ne tum quidem penitus perspexeram. Nuper cibis aliquibus physiologicas ob- 
servationes repetens, Strychninum quod vocamus adhibui. Hydatinae specimina, nullo instinctu 
ab ullo veneno retenta, hoc etiam vescebantur. Ab aliis venenis alio modo citius serius affecta, 
a Strychnino Opisthotono correpta vidi. Animalcula penitus et ultra modum extensa et mori- 
bunda organi rotatorii etiam singula cilia exserta porrigebant. In hoc statu organi rotatorii ap- 
paratum talem vidi, qualem antea nunquam observaveram. Praeter ciliorum fasciculos, musculis 
subglobosis, parum inter se connexis, immersos, coronam ciliorum curvorum retractilem exter- 
nam vidi, totum rotationis apparatum ambientem, reflexamque. 

Reliquam animalculi structuram, loco laudato fusius a me descriptam, hic repetere nefas 
duco, sed de ovulis nova nonnulla pronuntiabo. 

Ova corporibus acjuaticis, mortuis viviscpie, saepe Confervis, Lemnarum radicibus, aliisque 
affiguntur. Vase vitreo inclusa animalcula parieti ova affigunt, neque unquam exclusa secum 
portant. Turpin, ingeniosus F ranco- Gallorum pictor sedulusque observator, ut errores in par- 
vis facillime committuntur, ex his, aliusve similis animalculi, Salpinae forsan, ovulis novum plan- 
tarum genus, Bur sellae nomine, condidit, quod ex icone, in libro utilissimo: Dictionnaire dhis- 
toire naturelle divulgata, maxima cum verisimilitudine redit. Istud igitur plantarum genus re- 
mittendum est. — Pullorum motum in ovis saepissime vidi. Saepe foetus ciliis vibrat, saepe etiam 
impulsu forti volvitur totus. Foetus ovi spatium ita replet, ut in circuli spiraeve modum curva- 
tus sit. Cum primum fortes animalis nisus vim afferunt, chorion fissura transversa aut obliqua, 
saepius media, rumpitur. Pulli nunquam ante horam 24 tam , postquam ova peperit animal, inter- 
dum serius, excluduntur. Apud Roiiferos alia ratio. Pulli modo emersi quartam tertiamve matris 
partem longitudine aequant. 

Adulta animalcula tota corporis superficie mucum copiosum demittunt, hinc illa natando 
Indigoferae pigmenti particulas longis tractibus conglutinant. Eodem Molluscorum charactere 
omnia Rotatoria et Polygastrica maiora, imo minima congruunt. 

Fig. i. a. Hydatina senta expansa, cibo virescente et ovulis duobus maturantibus repleta, 
alvum solvens; 

l.b. eadem parumper contracta; 

1 . c. pullus recens exclusus; 

i.d. ova duo alicui fibrae alienae affixa, alterum ruptum, vacuum, chorion solum; 
alterum animalculo maturo complicato repletum; — Bur sella. 



b) SCHIZOTROCHA NUDA. 

MEGALOTROCHA, Novum Genus, Familia Megalotrochaeorum. 

Character Generis: Animal Rotatorium, rota simplici laciniata (Schiz.o trochum), nudum, caudatum; iu- 
ventute ocellis duobus munitum, adolescens coecum ; cauda plicatili, unicruri. Mandibulae dentatae, 
dentibus compactis, numerosis (lochogomphiae). 

M. alba, Nov. spec.: b lineae longa, albicans hyalina, glandulis collaribus quatuor niveis, obscu- 
ris, cauda elongata. 

Phytozoa Tabula VI. fig. 5. 

Rerolini in Ceratophyllis non infrequens. 

Magnas organorum divitias in hac reperimus, sed primum de nomine dicendum est. 
Lacinulariae generis duas species Schweigger 1820 in Enchiridio enumeravit. Harum 
altera L. JIosculosa, Vorticellarn Jlosculosam Miilleri, altera L. socialis, V ori i cellam socialem 
eiusdem spectat. Generis aliquem characterem iam anno 1815 Oken in Enchiridio suo propo- 
suerat eique generi nomen Lappel dederat. Serius Rory de St. Vincent Megalotrochae no- 
men iisdem animalculis inscripsit, quod igitur reficiendum erat. 

Equidem Rerolini utramque Mullerianam formam observavi, mihique persuasi, Miillerianam 
longe caudatam Vorticellam socialem, iuvenilem Miilleri Vorticellam Jlosculosam esse. Prae- 
terea vero aliam formam ab utraque illa et specie et genere diversam ibidem reperi, et collatis 



auctorum variorum observationibus hanc etiam ab aliis passim visam et eodem Vorticellae so- 
cialis nomine appellatam esse expertus sum. Sic Eichhornii tabulae primae figuram 6 tam , der 
Stempolyp, rudem licet, ob caudas breviores novae nostrae formae adscribendam esse statuo. 
Roeseliana vero icon, quam Schweigger Lacinulariae sociali addit, nisi propter ocellum novam 
tertiam formam indicat, certo ad unicam Mulieri speciem pertinet. 

Duplex Miillerianum eiusdem animalculi nomen ita restrinxi, ut illi, cum floris similitudi- 
nem vix ullam habeat, socialis nomen specificum, deleto altero, darem. Eidem formae antiquius 
Lacinulariae nomen genericum servandum videtur. Character genericus e gelalina corpus invol- 
vente, et ocellorum defectu a me petitus est. 

Boryanum Megcilotrochae vacuum nomen novo equidem pondere implevi, novaeque for- 
mae imposui, quae nec gelatina circumfusa, nec coeca est, sed libero nudove corpore, ocellis binis 
munito , distinguitur. 

His rebus extricatis ad structuram Megalot ro cime albae accuratius describendam accedimus. 

Organon rotatorium simplex, continuum, bilobum, in capitis membrana dilatata, cordata, 
marginale, ciliorum densissima serie simplice, musculosae fasciae inserta, conficitur. Motus ro- 
tatorius singularis eo oritur, quod non omnia cilia, sed alterna per totam seriem simul, nunc 
eriguntur, nunc corripiuntur. Apud Polytrocha Rotatoria singula cilia recta, basi fixa rotando, 
apice circulum, totoque tractu suo conum describunt, et cum hoc certo quodam ordine fiat, mo- 
tum rotatorium, sed minus regularem efficiunt; Rotatoria, Monotrocha, Schizotrocha et Zygo- 
trocha cilia ut plurimum curva gerunt, quae alterna cum impetu corripiuntur et lentius erigun- 
tur. Hi motus singulares simplicissimo musculorum bene conspicuo apparatu fiunt. Musculos 
praeterea corporis quatuor longitudinales totidemque caudae plicatilis distinxi; illorum duo per 
medium organon rotatorium ad extremum usque eius marginem tendunt, ubi affiguntur. 

Os sub capitis cordati incisura situm, nodulis aliquibus, quaternis ni fallor, obvallatur, 
quos pro gangliis nervcis habere inductus sum, ex iisdemque fila duo ad latera organi rotatorii 
tendunt. Pharynx turgidus, quadrilobus, dentatus. Dentes, mandibulis solidis transverse com- 
pacti (Desmogomphiorum), numero in utraque maxilla quini (Lochogomphiorum). Globuli qua- 
tuor collares humore niveo turbido repleti, ideoque sub microscopio nigricant. Hos sacculos 
olim pro ocellis habui, hinc Mcgalotrochae quatuor ocellos tribui, sed perperam. De ocellis eius 
rubris duobus frontalibus infra loquar. Oesophagus distinctus brevissimus. Tubus cibarius tur- 
gidus, strictura bipartitus. Pars anterior longior, parumper tenuior, antice glandulis duabus di- 
gestivis Rotatoriorum instructa, postice appendicibus duabus coecis, parvis, tenuibus, munita; 
pars posterior subglobosa vesicam analem Rotiferorum et Philodinarum refert. Apertura analis 
ad basin caudae, dorsalis, saepe verruca prominente notata. Vasa tenuissima corporis transversa 
annularia novem numeravi. Ovarium simplex, iuvenili aetate clavatum, dein quadratum et ob- 
longum, pedicello tenui. Ova ovato oblonga, nivea, turbida, edita corpori adhaerent, non ultra 
octona. In ovulis maturis foetus mobilis mandibulis, perfectis et oculis duobus rubris, valde dis- 
tinctis, cernitur. Pigmentum ocellorum rubrum in adultis desideratur, saepissimeque frustra a 
me quaesitum est. 

De organis masculis internis ad hunc usque diem testiculos solos duos vidi, quales in Hyda- 
tinac disquisitionibus anatomicis delineavi. Vesicam seu musculum eiaculatorium, illic repertum, 



hic frustra quaesivi. Neque organon stiliforme cervicis, quod apud Zygotrocha pro pene mas- 
culo habui, in Megalotrocha distinguitur. 

Animalcula recens exclusa organo rotatorio parvo circulari, nec in membrana capitis valde 
dilatata posito, differunt et Lacinulariae pulli, propter alienam rotae formam, pro diversa specie 
vendita sunt, quam Vorticellam socialem vocarunt. Donec pulli angustiore organo rotatorio in- 
structi sunt, ocellos rubros frontales duos gerunt, crescente illo, pigmentum oculorum eorumquc 
vestigia amittunt. Saepissime coeca adulta animalcula 4 ad 8 ovis maturis, foelibus ocellatis 
repletis, onusta vidi. Utrum fila duo, quae pro nervis e gangliis cerebralibus prodeuntibus habui, 
ad illum locum tendant, ubi iuvenilium animalium ocelli siti sunt, extricare nequivi, quoniam 
tota organi rotatorii forma aetate immutatur et valde dilatatur. 

Harum observationum nonnullae posterioris curae fuerunt. Quae in tabula picta exstant, 
bis explicentur verbis: 

Tabula V. a. Ceratophylli ramulum Megalotrochae acervis occupatum refert, magnitudine 
naturali; 

V. b. folioli pars magnitudine aucta, animalculis contractis et conglobatis; 

V. c. eadem expansis animalculis insignis; 

Y. d. nonnulla animalcula valde aucta, aetate media. 

Maculae quatuor obscurae, sacculos niveos, turbidos, collares, referunt. 
Ocellos veros tum nondum observaveram. 

V. e. animalculum liberum avulsum, cauda contorta; 

V. f. animalculum adultum organo rotatorio non expanso, ovis maturis 5 onustum ; 
* foetus recens exclusus et ovi vacui persistens chorion; 

V. g. animalculum iuvenile liberum, cauda apice ciliata. 

In iuvenilibus liberis huius aetatis animalculis et in foetibus ovo inclusis 
oculi duo laete rubri distincti nuper a me inventi sunt. 



MEGALOTROCHA socialis vide Lacinularia socialis. 



c) SCHIZOTROCHA LORICATA. 

LACINULARIA (Oken et Schweigger), Familia Flosculariorum. 

Character Generis: Animal Rotatorium, Schizotrochum, loricatum, caudatum, coccum,. Lorica gelati- 
nosa corpus involvens. Cauda plicatilis, unicruris. Mandibulae. 

L. socialis N. L lineae longa, flavicans, sacculis collaribus nullis, cauda longissima. 

Phytozoa Tabula YI. fig. 4. Megalotrocha socialis. 

Eerolini in Ceratophyllo habitat. 

Lacinulariae et Megalotrochae nomina generica olim ita adhibui, ut illo nomine animal- 
culum a Roeselio observatum ac delineatum, ocello rubro unico instructum, appellandum cen- 
serem, quod vivum non videram, altero nomine coecas formas, Miillerianam V orticellam socia- 
lem seu jlosculosam et aliquam novam vocavi. Gelatinam Vorlicellae Jlosculosae corpus invol- 
ventem, pro charactere solummodo specifico habui. Serius de loricarum valore alio modo 



sentire didici et Vorticellam flosculosam cum Roeseliana antiquiore Lacinulariae forma eodem 
genere complecti, Megalotrochae vero nomen novae formae imponere satius habui. Quod ad 
ocellum in Lachndaria Roeselii ab auctore indicatum, dubitationem observationes meae move- 
runt eam, utrum specimina a me et Muliero visa, caeteroquin Roeselianis simillima, vere alii 
speciei sint adseribenda, an ocelli praesentia et defectus ab aetate unius eiusdemque animalculi 
pendeant. Animalculum novo igitur examine eget, sed recentiori tempore eius non copia fuit. 

Quin Lacinulariae sit eadem structura, quam apud Megalotrocham exposuimus, non est 
cur dubitemus. Quae organa ante hos quatuor annos aeri incidi curavi ad structuram illam 
perfectiorem bene spectant, ideoque, nominis difficultate explanata, non similitudines, sed diffe- 
rentias Lacinulariae socialis et Megalotrochae albae exponendas ac stabiliendas censeo. 

LACINULARIA socialis : MEGALOTROCHA alba-. 



Gelatina corpus excipiens (corpus loricatum) ; 

Cauda longissima, corporis quadruplici longitudine; 
Sacculi collares nulli; 

Ova decidua, corpori non adhaerentia, loricae gela- 
tinae immersa; 

Ocelli (nisi incertus unicus) nulli; 

Color flavidus, iuvenilibus pallidior. 



Gelatina corpus excipiens nulla (corpus nudum) ; 
Cauda elongata, corpore vix duplo longior; 
Sacculi collares quatuor nivei; 

Ova non decidua, corpori funiculo affixa; 

Ocelli iuvenilibus duo distincti, adultis nulli; 
Color pallide flavidus, iuvenilibus niveus. 



Alteram Lacinulariae speciem solitariam Berolini nuper vidi. Organo rotatorio quadrilobo, 
nec ullo ocellorum vestigio insignem, organis externis ad Melicertam ringentetn proxime acce- 
dentem, sed gelatinae immersam, Lacinulariae Melicertae nomine salutavi. Statum iuvenilem 
et ova non vidi. 

Tabulae icones paucis ita explicabo: 

Tabula IV. a. Ceratophylli particula Lacinulariae acervum gelatina involutum, expansis 
animalculis offert; 

IV. b. particulam huius magnitudine aucta; 

IV. c. mandibula, in qua serius dentes distinxi. 



d ) ZYGOTROCIIA LORICATA. 

BRACHIONUS (Hili), Familia Brachionaeorum. 

Character Generis: Animal Rotatorium, rota duplici (Zygotrochum), loricatum, liberum, caudatum, 
ocello dorsali unico. Lorica capsularis, depressa, utrinque aperta, saepe mucronata. Cauda plicatilis, 
bicruris. Mandibulae dentatae, dentibus liberis, numerosis (Polygomphiorum). 

B. urceolaris Mulier, testa ad -fc lineae longa, subtilissime granulata, antice parum angu- 
stior, sex mucronibus frontalibus munita, postice mutica, apertura caudali emarginata. 
Berolini in aqua stagnante frequens. 

Optimas de hoc animalculo observationes ante me Corti pridem fecit. Equidem multo 
subtiliores addidi, structuramque feliciter paene exhausi. 



Hemtr. et Eiirenb. Everlebrata I. 



h 



Organon rotatorium primo intuitu multipartitum videtur, accuratius idem contemplanti 5 
partibus conficitur, quarum solae laterales duae rotationi inserviunt. Reliquae tres conspicuae me- 
diae partes fronte triloba, ciliis immobilibus setosa, formantur. Partes laterales, ciliorum vibra- 
tione insignes, Rotiferi vulgaris organo rotatorio simillimae sunt, eaedem enim binae, laterales, 
et, sicut Rotiferorum rotae, in parte abdominali sitae sunt. Ciliorum seriem simplicem in utris- 
que vidi. 

E reliquis motus organis quatuor solummodo musculos distinctos vidi. Duo a medio or- 
gano rotatorio ad media corporis latera extensi sunt, ibique capsulae affiguntur, alteri duo per 
caudam decurrunt. 

Vasa transversa nondum vidi, nec ganglia, ocellus vero cervicis, laetissime ruber, facile 
percipitur. 

Canalis cibarius ore et ano oppositis terminatus, distinctus, a pharynge quadrilobo, mandi- 
bulis dentatis armato, incipit. Dentes in utraque mandibula quini. Mandibulae singulae partibus 
duabus confectae, altera, quae dentium basin suscipit, subquadrata, si dentes digitis comparares, 
manus carpum referret, altera pars cum illa articulatione coniuncta, cum ulna brevi, crassa, plana, 
subtortuosa congrueret. Sequitur oesophagus valde constrictus, qui ventriculo vero, per strictu- 
ram simplicem in breve et amplum intestinum crassum abeunte, excipitur. Colon prope basin 
caudae ano dorsali terminatur. Intestini coecae appendices nullae. Ventriculus prope cardiam 
duas glandulas magnas affixas gerit, quas aliquando apud Hydatinam pancreati comparare ausus 
sum. In hoc animalculo aliisque nuper observavi, formam earum glandularum aetate mutari, 
collabi, rugosam et lobatam evadere. Generationis organorum nexum cum iis suspicatus nul- 
lum vidi. 

Generationis organa hermaphroditismum arguunt et animalculorum duplicem foecunda- 
tionis modum ipsonim et mutuam aliorum, qualis apud Mollusca reperitur, probare videntur. 
Ovarium oblongum, subquadratum, pedicello attenuato, prope anum tubo cibario insertum, aetate 
iuvenili bene conspicuum est, provectiore aetate ova maturantia saepe abdomen replent et dis- 
quisitionem difficiliorem reddunt. Plura quam duo ova in abdomine simul non accrescunt, ma- 
tura per anurn eduntur et vasis nutritiis in pedicelli formam contractis (funiculo) corpori affixa 
persistunt. Ultra octo ova simul gestari nunquam vidi. Exclusis animalculis, quorum mandi- 
bulae et ocelli in ipsis ovis cernuntur, chorion vacuum diu restat. Exclusionis actionem saepe 
vidi. Simili modo, ut in Hydatina senta, apparatus masculus et femineus iisdem animalculis 
inesse videtur. Duae fasciae laterales turbidae prope anum in vesicam contractilem convergentes 
negari nequeunt, eaeque usque ad organon rotatorium ascendunt. In ipsius organi rotatorii parte 
dorsali, ante ocellum rubrum, processus stiliformis inter dentes capsulae frontales medios pro- 
truditur, hunc pro cervicis pene masculo, illas pro testiculis habere non difficilis fui. 

Caudam abiicere Rrachioni nequeunt, ideoque Anuraeae non accidentali, sed firmo cha- 
ractere differunt. Retracta cauda in ipsa capsula recondita discerni potest. Vivum animal cau- 
dam totam nunquam retrahit. 

In tabula structurae ea cognitio fido stilo exarata est, quam abhinc quatuor annis habui. 

Tabula II. a. Rrachionus urceolaris a dorso visus, organon rotatorium exserere incipiens, 
ovulo unico, excreto affixoque onustus. 



Prope caudae apicem ovulum avulsum cernitur. 

II. b. alius, organo rotatorio expanso, pene exserto, ovulisque affixis septem gravi- 
dus, quorum duo foetum excludunt; 

II. c. alius, a latere visus, ovulis quatuor insignis; 

* penis; 

II. d. mandibulae statu aperto et clauso. 

Has serius dentatas et multo distinctius vidi. 

II. e. capsulae seu loricae margo aperturae anterioris, frontis mucronibus sex, mento 
quatuor crenulis undulato. 

HISTRIO iNELLA Ephemerci vide Entnzoa. 



CLARIS GENERUM. 



POL YG ASTRICA. 

Character Classis: Animalia evertelrata, apoda, nonnulla caudata, natantia, saepissime ciliis sparsis 
vibrantia, aut rotantia. Cor nullum, vasa tenuissima, motu proprio destituta, reticulata, 
hyalina. Oculorum rudimenta, pigmento saepius laete rubro, non raro systema nerveum discretum pro- 
dunt. Os apud omnia ciliis vibrantibus coronatum nudumve, aut ventriculis pluribus, nullo intestino 
connexis, appendiculatum (Anentera), aut tubo cibario, perfecto, polygastrico auctum (Enterodela). 
Pharynx non discretus inermis. Branchiae nullae. Partus organi filiformis, reticulati, granulosi. 
Organa mascula nondum reperta. Sive ovipara sive vivipara et sponte dividua. (Utrum 
gemmae, an ova, interna, numerosissima propago sit vocanda, observatione futura decidendum est). 



Circulus I. ANENTERA. 

Ore ventriculis pluribus appendiculato, ano discreto nullo (tubo intestinali nullo). 

Ordo I. Nuda. Ordo II. Loricata. 

Corpore non vaginato. Corpore vaginato. 

Sectio I. INUDA GYMNICA. GYMNICA. Sectio I. LORICATA GYMNICA. 

Corpore non ciliato, ore ciliato nudove, pscudopodibus nullis. 



Familia I. MONADINA. 

Monomorpba (corpore aequabili, nec protco), spontanea partitione 
transversa simplici aut decussata dividua: 
a) cauda nulla: 

«) ocello nullo: 

-}-) ore truncato terminali, natantibus et volutabun- 
dis antico: 

Gen. *) solitaria, nunquam acervatim connexa: 

1 . MonAS, 22 species ; ! 

**) iuvenilia solitaria, dein in acervos solubiles 
coacervata, demum libera: 

2. VvELLA, 7 species;! 

***) iuvenilia solitaria, dein partitione spontanea, 
decussata, in acervorum speciem abeuntia: 

3. PoLYTOMA, 1 species; 

■ff) ore recto truncato, natanlium, ob motum voluta- 
bundum praecipitem, vago: 

4. Doxococcus, 3 species; 

fff) ore obliquo, emarginato, hinc bilabiato:. 



Familia I. CRYPTOMONADINA. 
Lorica membranacea, subglobosa et ovata: 

d) simplicia: 

«) ocellis destituta: 
j) ore ciliato: 

Gen. 

1. CRYPTOMONAS, 4 species; 

•ff) ore nudo: 

2. Gyges, 2 species; 



Ordo II. Loricata. 



Ordo I. Nuda. 

5. Chilomonas, 2 species;! 

j3) ocellata, ocello unico rubro: /3) ocellata, ocello singulo rubro: 

6. Microglena, 2 species; 3. Lagenula, l species;, 

b) caudata: b) composita seu partitione interna dividua: 

f) corpore tereti laevi: 4. Pandorina, 2 species; 

7. Bodq, 5 species;! 

•}"}•) corpore anguloso: 

8. UrocentrUM, 1 species; 

Familia II. VIBRIONIA. Familia II. CLOSTERINA. 

Elongata, monomorpba (contractione nunquam incrassata, sed fle- Lorica clongata, tereti transverse in duas quatuorve partes sponte 
xuosa), transverse in multas partes sponte dividua. Os terminale? dividua. Os terminale? 

a ) corpore filiformi, cylindrico, undatim flexili: 

9. Vibrio, 5 species; 5. Closterium, 9 species; 

b) corpore filiformi rigido spirali: 

ce) spira in orbem convoluta: 

10. Spirodiscus, 1 species; 

/3) spira evoluta: 

1 1 . Spirillum, 2 species ; * 

c) corpore oblongo, fusiformi aut filiformi, aperte undatim 
non flexili nec spirali: 

12. Bacterium, 6 species; 

Familia III. ASTASIAEA. 

Elongata, contractione polymorpha, longitudinaliter aut oblique Harum formarum simulacra apud Loricata desiderantur, nisi forsan 
sponte dividua: Bacillariarum nonnullae nondum examinatae formae huc abibunt. 

a) oculorum rudimento nullo: 

13. Astasia, 4 species; 

b ) oculorum rudimento distincto: 

ce) unico: 

f) corpore caudato: 

14. EuGLENA, 7 species; 

ff) ecaudato: 

15. AmblyOPIIIS, 1 species; 

/3) ocellis duobus: 

16. DlSTIGMA, 3 species; 

Sectio H. NUDA EPITRICHA. EPITMCHA. Sectio II. LORICATA EPITRICHA. 

Corpore ciliato aut setoso, ore ciliato nudove, pseudopodibus nullis. 

Familia IY. CYCLIDINA. Familia III. PERIDINAEA. 

a) simplicia: 

Peridihium, 4 species;! 

b) composita, partitione interna ruptaque lorica dividua: 
ce) ocellis destituta: 

•f) lorica compressa (quadrangula): 

GoNIUM, 2 species; 

•j-f) lorica globosa: 

*) ciliata: 

VoLVOX, 3 species; 

**) tentaculata: 

SpiiAEROSIRA, 1 species; 

/3) ocellata: 

EudORINA, 1 species; 

Sectio III. NUDA PSEUDOPODIA. PSEUDOPODIA. Sectio m. LORICATA PSEUDOPODIA. 

Corpore (proteo aut loricato), processibus pediformibus variabili. 

Familia V. AMOEBAEA. Familia IV. BACILLARIA. 

Lorica cum animali sponte dividua (bivalvi, bialata aut quadrangula) : 
a) libera, nunquam affixa: 

«) solitaria aut gregaria: 



a) pilis vibrantibus ciliata: 

ce) ciliorum ordine longitudinali simplici circulari: 

17. Cyclidium, 4 species;! 6. 

/3) ciliis ubique sparsis: 

18. PantOTRICHUM, 5 species; 

b) setis mobilibus, nec vibrantibus insignia: 

19. ChAetomonas, 2 species 

S. 

9. 

10 . 



Ordo I. JSuda. Ordo II. Loricata. 

■f) lorica longiore quam lata: 

20. AmoebA, 3 species;! 11. NAVICULA, 11 species; 

tt) latiore quam longa ( Naviculae cristatae ): 

12. EgASTRUM, 4 species; 

/3) concatenata, catenulis polymorphis; 

13. BacillARIA, 4 species; 

y) fasciatim concatenata, nec polymorpha, dein diffracta: 

14. Fragilaria, 1 species; 

S) radiatim consociata, ilabelliformia, apoda: 

15. ExiLARIA, 2 species; 

t) iuventute affixa, dein libera: 
ce) sessilia: 

16. Synedra, 4 species; 

/3) pedicellata, saepe dichotoma, corpore basi decre- 
scente, cuneato: 

17. GoMPIIONEMA, 5 species; 

y) pedicellata, saepe dichotoma, corpore basi apiceque 
decrescente, subfusiformi : 

18. CocCONEMA, 2 species; 

S) pedicellata, radiatim consociata (Ilabelliformia) : 

19. EchinellA, 1 species; 

Familia V. ARCELLINA. 

Lorica non dividua. 

a) lorica urceolata: 

20. DlFFLUGlA, 3 species; 

b) lorica scutellala: 

21. Arcella, 3 species;! 



Circulus II. ENTERODELA. 

Tubo intestinali perfecto (ore anoque terminato), polygastrico. 



Sectio IV. NUDA ANOPISTHIA. ANOPISTHIA. Sectio IV. LORICATA ANOPISTHIA, 

Ore anoque contiguis in eadem fovea. 



Familia VI. VORTICELLINA. 

a) corpore pedicellato, affixo, dein deciduo: 

ce) pedicello in spiram contractili, simplici aut ramoso . 
■f) solido, musculo interno parum distincto: 

21. VorTICELLA, 4 species;! 

■j-J") tubuloso, musculo interno saepe distincto: 

*) animalculis similaribus: 

22. Carchesium, 4 species;! 

**) animalculis dissimilaribus: 

23. ZoOCLADIUM, 2 species;! 

/3) pedicello in spiram non contractili, rigido, simplici 
aut ramoso: 

24. EpistylIS, II species;! 

b) corpore non pedicellato, affixo et libero: 

ce) ciliorum corona simplici: 

25. TrICHODINA, 6 species;! 

/3) ciliorum corona prope os spirali: 

26. Stentor, 5 species;! 



Fa m i 1 i a VI. OPIIRYDINA. 

a) corpore gelalina involuto, nec pedicellato: 

22. Ophrydium, 1 species;! 

b) corpore vagina membranacea incluso: 

ce) pedicellato: 

■f) vagina sessili, corpore pedicellato: 

23. Tintinnus; 

tt) vagina pedicellata: 

24. CoTIIURNIA, 2 species; 

/3) corpore non pedicellato: 

25. VagiNICOLA, 4 species;! 

Sectio V. LORICATA ENANTIOTRETA. 

(divisione spontanea transversa). 

Familia VII. COLEPINA. 

Lorica ovata aut cylindrica. 

26. CoLEPS, 3 species;! 



Sectio V. NUDA ENANTIOTRETA. ENANTIOTRETA. 

Ore anoque oppositis terminalibus 
Familia VII. ENCHELIA. 
a) ore terminali recto: 

ce) corpore, nec ciliato, nec setoso : 

•}■) simplici: 

27. EnchELYS, 3 species;! 



Heupr. et Eiirenb. Evertebrala T. 



Ordo I. Nuda. 

•ff) duplici: 

28. DlSOMA, 1 species; 

/3) corpore ciliato, vibrante: 

29. HoLOPHRYA, 3 species;! 

7 ) corpore setoso, nec vibrante: 

•f) subgloboso: 

30. AcTINOPHRYS, 2 species;! 

■}"}•) disciformi: 

31. Trichodiscus, 1 species; 

6) ore terminali obliquo, saepe ciliato : 
re) corpore non ciliato : 

•}•) in collum capitatum non extensili (antice pa- 
rum aut sensim attenuato): 

32. TrichodA, 7 species;! 

ff) in collum capitatum extensili: 

33. LACRYMARIA, 3 species;! 

/3) corpore ciliato: 

34. LeuCOPHRYS, 5 species.! 


Ordo II. Loricata. 



Sectio VI. NUDA ALLOTRETA. ALLOTRETA. Sectio VI. LORICATA ALLOTRETA. 

Ore anove terminali (divisione spontanea transversa et longitudinali). 



Familia VEI. TRACHELINA. 


Familia VIII. ASPIDISCINA. 


Ore infero, ano terminali. 
a) ipso ore inermi: 

re) frontis ciliorum annulo distincto nullo: 

• •}•) fronte seu labio superiore praelongo, tereti aut 
depresso, in proboscidis formam angustato : 


Ore infero, ano terminali 
(corpore scutellato). 


35. TrACHELIUS, 7 species;! 

•j"f ) labio superiore brevi, depresso, oblique dilatato : 

36. LoxODES, 6 species;! 

■ftf) labio superiore compresso, sub carinato aut 
brevi turgido, nec angustato: 

37. BuRSARIA, 4 species;! 

/3) frontis ciliorum annulo distincto: 

38. PhialinA, 1 species;! 

b ) ore uncino suffulto: 

39. Glaucoma, 1 species.! 

Familia IX. OPIIRYOCERCINA. 

Ano infero, ore terminali. 

40. Ophryocercus, 1 species. 


27. Aspidisca, 1 species.! 

.» 



Sectio VTI. NUDA KATOTRETA. KATOTRETA. Sectio VII. LORICATA KATOTRETA. 

Nec ore nec ano terminali (divisione spontanea transversa et longitudinali). 



Familia X. KOLPODEA. 


Familia IX. EUPLOTA. 


Corpore glabro aut ciliato, inermi. 

a) coeea: 

re) proboscide brevi, inermi, retractili: 
•f) corpore partim ciliato: 


Corpore uncinis armato, dorso scutellato. 
a) capite non discreto: 


41. Kolpoda, 2 species;! 

•j-f) corpore oblique ciliato; 

42. ParamAECIUM, 6 species;! 

/3) proboscide nulla: 

•}■) fronte caudaque attenuatis: 

43. Amphileptus, 4 species;! 


28. Euplotes, 3 species;! 

b) capite discreto; 

29. Discocepiialus, 1 species;! 



Ordo II. Loricata. 



Ordo I. Nuda. 

•f-j-) fronte obtusa, cauda attenuata: 

44. UrOLEPTUS, 5 species;! 

b) ocello instructa : 

45. Ophryoglena, l species.! 

Familia X. OXYTRICHINA. 

Corpore ciliato et setis, stylis aut uncinis armato. 
n) setosa, uncinis stylisque nullis: 

46. Oxytricha, 5 species;! 

b) uncini, styli nulli: 

47. KerONA, 1 species;! 

c) styli, uncini nulli: 

48. Urostyla, 1 species;! 

d~) uncini stylique: 

49. Stylohychia, 2 species.! 



Nona Loricatorum familia olim forsan decima fiet. Suspicor enim 
inter Cyclidia, ob exiguam magnitudinem et deficientem microsco- 
piorum vim, nondum funditus examinata, animalcula loricata unci- 
nulis carentia versari, quae cum Katotrelorum characteribus 
congruant. 



ROTATORI A. 

Character Classis: Animalia evertebrata, musculorum distributione aperte radiata, apoda, saepe caudata, 
natantiaj organis ciliatis peculiaribus rotantia. Cor nullum, vas dorsale et vasa trans- 
versaria hyalina distincta, motu proprio destituta. Branchiae distinctae nullae. Ganglia 
nervea pharyngea (cerebralia) plura; annulus nerveus in cervice et nervus abdominalis in maioribus 
conspicua. Saepissime oculi pigmento laete rubro. Tubus cibarius distinctus simplex; ventriculi 
species nonnullis, appendices coecae apud alia. Pharynx saepissime mandibulis armatus, saepius 
dentigeris. Organis sexus distinctis hermaphrodita. Ovipara et vivipara, nec sponte 
dividua. 



Ordo I. Nucla. Ordo II. Loricata. 

Sectio I. NUDA MONOTROCHA. MONOTROCHA. LORICATA MONOTROCHA. 

Ciliorum corona simplici integra, nec variabili. 

Familia I. ICHTIIYDINA. 

a) coeca: 

ci) corpore glabro: 

•j") cauda unicruri truncata plicatili; 

1. PtYGTJRA, 1 species;! 

•)'■)') cauda bicruri brevissima: 

2. IciITHYDIUM, 1 species;! 

/3) corporis dorso setoso: 

3. Chaetonotus, 3 species;! 

b) ocellis duobus (cauda unicruri): 

4. GlenOPHORA, 1 species. 

Sectio n. NUDA SCHIZOTROCHA. SCHIZOTROCHA. Sectio I. LORICATA SCHIZOTROCHA. 

Ciliorum corona simplici laciniatim constricta variabili. 

Familia H. MEGALOTROCHAEA. Familia I. FLOSCULARIA. 

a) ocello unico (cauda unicruri): a) coeca (vagina corporis gelatinosa); 

«) organo rotatorio bilobo aut quadrilobo: 



Monotrocha loricata nondum innotuerunt, sed cavendum est, ne 
Schizotrocha iuvenilia, quorum organa rotatoria nondum evoluta 
sunt, huc referantur. Quae animalcula olim hic reposui iterata 
observatione ad Polytrocha deleganda esse didici. 



Ordo I. Nuda. 

5. MlCROCODON, 1 species; 



b) ocellis duobus, dein obsoletis: 
6. MegALOTROCHA, 1 species;! 



Ordo II. Loricata. 

1. LaCINELARIA, 2 species;! 

/3) organo rotatorio multifido: 

•)-) quinquefido, mandibulis dentatis: 

2. Stephanoceros Eiclihornii , l species;! 

•ff) sex- aut octofido, mandibulis edentatis: 

3. FLOSCELARIA, 1 species;! 

b) ocellis duobus, dein obsoletis (vagina corporis membra- 
nacea granulosa, organo rotatorio bilobo aut quadrilobo): 

4. Melicerta, 2 species;! 



Sectio HI. NUDA POLYTROCHA. POLYTROCHA. Sectio E. LORICATA POLYTROCHA. 



Ciliorum coronulis pluribus. 



Familia IH. HYDATINA. 

a ) coeca: 

a) maxillis dentatis: 

7. HYDATINA, 5 species;! 

/ 3 ) maxillis inermibus: 

-}-) ore recto terminali: 

8. EnTEROPLEA, 1 species;! 

•j~f") ore obliquo infero: 

9. PleurOTROCHA, 3 species;! 

b ) ocello unico: 

«) frontali, cauda bicruri: 

10. FurCULARIA, 2 species;! 

/3) dorsali: 

•}•) cauda unicruri setacea: 

11. MonocerCA, 2 species;! 

•j-j-) cauda bicruri: 

*) frontis ciliis similaribus: 

12. NoTOMMATA, 14 species;! 

**) frontis ciliis dissimilaribus ; 
*) cilia cum stylis: 

13. SxNCHAETA, 3 species;! 

**) cilia cum uncino: 

14. SCARIDIUM, 1 species;! 

c) ocellis duobus: 

a) frontalibus: 

•J-) cauda bicruri: 

15. DlGLENA, 6 species;! 

-j-f) cauda unicruri (fronte bicirri): 

16. TriARTHRA, 1 species;! 

/3) dorsalibus: 

■}•) cauda unicruri: 

17. RatttjLUS, 1 species;! 

•J-j-) cauda bicruri: 

18. DlSTEMMA, 3 species;! 

d ) ocellis tribus: 

a) uno dorsali, duobus frontalibus: 

19. EOSPIIORA, 2 species;! 

/3) tribus dorsalibus. 

20. Norops, 1 species;! 

e) ocellis pluribus: 

a) in circulum cervicis unicum dispositis: 

21. Cycloglena, l species;! 

/3) in cervicis acervos duos dispositis: 

22. Theoriis, i species. 



Familia II. EUCHLANIDOTA. 

a) coeca: 

a ) lorica depressa (cauda bicruri): 

5. LepADELLA, 2 species;! 

/3) lorica compressa: 

j) cauda unicruri: 

6. Monera, l species;! 

•}"}■) cauda bicruri: 

7. Coleres, 2 species;! 

b) ocello unico : 

«) lorica depressa: 

j) cauda unicruri: 

8. MoNOSTYLA, 3 species;! 

•{•f) cauda bicruri: 

9. EeCHLANIS, 3 species;! 

/3) lorica turgida aut angulosa: 

•{■) cauda setacea unicruri: 

10. MASTIGOCERCA, 1 species;! 

•}"}■) cauda bicruri aut tricruri: 

*) corniculis nullis: 

11. SALPINA, 6 species;! 

**) corniculata: 

12. Dinocharis, 3 species;! 

c) ocellis duobus (frontalibus): 

ct) capite nudo: 

13. Metopidia, 2 species;! 

/3) capite cucullato: 

14. Stephanops, 3 species;! 



d) ocellis quatuor (frontalibus): 
15. SqeAMELLA, 1 species;! 



Ordo I. Mida. 



Ordo II. Loricata. 



Sectio IY. NUDA ZYGOTROCHA. ZYGOTROCHA. Sectio III. LORICATA ZYGOTROCHA. 

Ciliorum coronulis binis. 



Familia IY. PIIILODINAEA. 

a) coeca: 

«) cauda bicruri, corniculata (proboscide frontali): 

23. Callidina, i species;! 

/3) cauda bicruri, ecorniculata : 

■j") rotulis capitis longe brachiatis frontalibus (pro- 
boscide frontali nulla) : 

24. Hydrias, 1 species; 

•ff) rotulis capitis sessilibus, lateralibus (proboscide 
frontali nulla) : 

25. TyphltnA, 1 species; 

b) ocellis duobus: 

«) frontalibus: 

•}•) cauda bicruri, corniculorum paribus duobus 
(Jrinc caudae apicibus 6), proboscide frontali: 

26. Rotifer, 4 species;! 

■ff) cauda tricruri, corniculorum pari unico (bine 
caudae apicibus 5), proboscide frontali: 

27. Actihurus, 1 species;! 

"fff) cauda bicruri, ecorniculata (simpliciter fur- 
cata), proboscide frontali nulla: 

28. Monolabis, 2 species;! 

/3) dorsalibus: 

•j - ) cauda bicruri, corniculorum paribus duobus, 
proboscide frontali: 

29. Piiilodina, 6 species;! 



Familia III. BRACIIIONAEA. 

a ) coeca: 

16. Noteus, 2 species;! 

b) ocello unico: 

a) cauda nulla: 

17. Akuraea, 5 species;! 

/3) cauda bicruri, plicatili: 

18. Braciiiohus, 4 species;! 



c) ocellis duobus 
(frontalibus) : 



19. Pterodina, 2 species;! 



NOTA: 

Clavis generum eum specierum numerum offert, quem ad hunc usque diem ipse expertus sum. Multae ab aliis visae, a me nondum 
repertae species dubiae restant. Species a me enumeratas in academica commentatione, quae mox publico usui dabitur, suis characteribus 
confirmare studui. 

Signa exclamationis generibus addita, structuram internam, aut omnium, aut nonnullarum specierum a me exploratam esse, indicant. 
Quae genera tali signo carent secundum externos characteres solos disposita sunt novoque examine egent. 

De V vella V va ex errore typographico typis expressum est, me in Africa multos eius acervos vidisse. Multos loco 
nullos positum esse, relationis aperto sensu redire monuerim. 




k 



JIempr. et Eiirenr. Eeertebrala I. 



PHYTOZOA ENTOZOA. 



Character Classis: A.nimalia evertebrata, apoda, saepe caudata, repentia, raro natantia, 
interdum uncinosa ac setosa, nunquam ciliis vibrantia; systemate nerveo distincto, 
sed, ex observationis difficultate et defectu, nondum in omnibus reperto, ocellorum 
vestigiis distinctis raris (in Cercozois); tubo intestinali distincto, simplici aut ramoso, 
eiusque apertura unica aut duplici, rarius multiplici, mandibulis nullis; Excordia, vasis 
discretis, humorum pellucidorum motu in nonnullis distincto sine vasorum undulatione, 
vase dorsuali et abdominali interdum distinctis, immobilibus, in aliis rete vaso- 
rum aequabile suggestum; Branchiis nullis, seu respirationis organis peculiaribus 
nunquam instructa; Ditincte androgyna aut sexu discreta, ovipara aut vivipara, 
nunquam sponte dividua, nec mucum excernentia. 



ENTOZOA s. SUCTORIA () 

PSEUDO -POLYGASTRICA. 



a) NEMATOIDEA PSEUD 0 - P OLYGAS TRICA. 

AMBLYURA, Novum Genus, Familia Ascarideorum. 

Character Generis: Corpus filiforme, teres, elasticum, natans. Caput corpori continuum. Os orbi- 
culare, truncatum, cirratum. Cauda subulata, ob papillam suctoriam terminalem subclavata. Alia 
individua mascula, alia feminea. Penis marium simplex retractilis, nec vaginatus. 

A. serpentulus N.? Vibrio serpentulus Mulier: cauda elongata clavata. 

Phytozoa Tabula II. fig. 14. Vibrio serpentulus. 

In montibus sinaiticis e Confervis ex rivulo vallis Wadi Esle prope Tor. 

Specimina % lineae longa admodum perspicua iuvenilia vidi ideoque, nec intestina, nec 
formae corporis characteres essentiales bene distinxi. Generis et speciei characterem ex caudae non 
inflexae longitudinis ratione, cum nulla mihi nota alia Yibrioniorum forma magis congruente, erui. 
Ideoque observatae formae aut huic speciei adscribendae, aut novo specifico nomine detinendae 



( ) INonnulli viri docti, cum sint Entozoa, quae non in corpore animali vivant, de alio Classis nomine soliciti fuerunt. Si qua 
nominis immutatio in posterum locum habeat, quod vix exoptatum est, physiologicam aliquam eius significationem cliaracteristicam prae- 
ferendam esse, nemo negabit. Non exoptato alicui usui Vermium Suctoriorum nomen suppeditaverim; sola enim inter Phytozoa nec 
vibrant, nec cibum mandunt, nec devorant, sed osculis distinctis suctoriis instructa sunt Entozoa. 

IIempr. et Eiirenb, Evertebrata /. Entozoa . a 



erant. Satius illud esse, praecipue ob eam causam putavi, quoniam nuper Berolini etiam 
iuveniles Amblyurae formas simili modo perspicuas nostraeque africanae iconi simillimas de- 
prehendi. Ne vero quantumvis parum ambigua pro certis vendantur, nomini signum dubita- 
tionis adposui. 

De Amblyura serpentulo berolinensi praeterea sequentia valent: Corpus subtilissime trans- 
verse striolatum, subannulatum. Tubus cibarius hinc ore, illinc ano terminatus simplex, strictura 
cardiaca insignis. Os terminale, anus ad caudae basin lateralis (superus?). Feminarum apertura 
genitalis in medio corpore. Uterus bicornis. Feminae maribus maiores. 

Amblyura Gorclius (Vibrio Gordius Miiller), altera generis species, a serpentulo differt: 
cauda brevi globulifera, sed hanc extra Europam non vidi. 

ANGUI EUI. A, Novum Genus, Familia Ascarideorum. 

Character Generis: Corpus filiforme teres elasticum, natans. Caput corpori continuum. Os orbiculare, 
truncatum, nudum. Cauda acuta vel obtusa, papilla terminali nulla. Alia individua mascula, alia 
feminea. Penis marium simplex retractilis, nec vaginatus. 

1. k.. fluviatilis N., Vibrio Anguillula fluviatilis Miiller: Cauda brevi, conica, subulata, baseos 

crassitie ter quaterve longiore, recta. 

Phytozoa Tabula IE Libyca fig. 8. Sinaitica fig. 13. Vibrio fluviatilis libycus. 

Inter Confervas in aqua Oaseos Iovis Hammonis Siwae obvias. Specimina lineae tertiam 
partem aequabant. Cauda feminae nonam corporis partem longa. Intestina ob pelluciditatem non 
distincta. Talis animalculorum pelluciditas Berolini etiam a me saepe observata est, eadem vero 
characterem specificum non largitur. 

Quae specimina in Arabiae vico Tor iuxta montes sinaiticos observavi parva et admodum 
iuvenilia fuerunt, octavam scilicet lineae partem attigerunt. 

Ad eandem speciem formas refero , quas in Sibiria prope Tobolsk et in montibus altaicis 
prope Schlangenberg (Smeinogorsk) reperi. 

Berolinensia specimina, quorum iconem in Actis Academiae Berolinensis cum Rotatoriis 
delineavi, sequentes characteres obtulerunt: 

Corpus subtilissime transverse striolatum, subannulatum. Tubus cibarius, hinc ore, illinc 
ano terminatus, simplex, cum strictura cardiaca. Os terminale, anus ad caudae basin lateralis 
(superus?). Feminarum apertura genitalis in medio corpore. Uterus bicornis. Ova ovata. Foetus 
maturus bis complicatus. Feminae maribus maiores. Maris penis simplex, nec vaginatus. Apud 
specimina valde iuvenilia et male nutrita, ob pelluciditatem totius corporis, organa interna diffi- 
cilius distinguuntur. 

Anguillulae genus, Filariae et Oxyuridi proximum, vaginae penis defectu ab hoc distinguitur, 
ab illo differt, praeter vitam extra corpus animalium, natandi facultatem et formam minus exte- 
nuatam, oesophagi strictura cum Ascaridibus communi. 

2. A. inflexa, Nova species: cauda longiore subulata, maris inflexa, baseos crassitie ultra decies 

longiore, corporis fere octavam partem aequante. 

Phy tozoa Tabula I. fig. 12. Vibrio fluviatilis niloticus. 



Inter Confervas aquae Nili in privincia Dongalana Nubiae. Magnitudine lineae quadrantem 
assequitur. 

Eandem formam esse censeo, quam serius prope Petropawlofsk Sibiriae in aqua salsa et 
Berolini reperi. 

Specimina berolinensia feminea lineam aequant, mascula tertia parte minora sunt. Feminae 
cauda recta, maris inflexa. Illius cauda decimam corporis partem longa, huius septimam. Cras- 
sities feminae -jf lineae, maris , 

Aliae similes, duae foi'san, species Berolini occurrunt, eaeque his fere notis differunt: 

A. Coluber N. Vibrio Coluber Mulier: cauda inflexa, longissima, corporis quarta parte 
longiore; 

A. recticauda, Nov. spec.: cauda recta, longissima, corporis quintam sextamve partem 
aequante. 

A. recticaudcini cutem exuere Berolini vidi. Idem de Vibrione Anguillula Mulier et 
Iloffredi asserunt. Apud Ascciridem spiculigeram hoc equidem in Aegypto, ideoque apud 
Entozoa primus vidi. 

3. A. dongalana , Nov. spec.: cauda brevissima, obtusissima, rotundata, parum longiore quam 
lata, fere nulla. 

Phytozoa Tabula I. fig. 13. Vibrio dongalanus. 

Inter Confervas in aqua Nili Dongalae. Magnitudo \ lineae. Pars corporis postica curva. 
Animalculum admodum agile. 



APPENDIX. 



Vibrionum nonnullas formas, quas observatores pro Vibrione bacillo Mulieri eiusque simi- 
libus forsan habuerunt, Entozois s. Helminthibus s. Suctoriis olim addendas videri monuerim. 
Berolini equidem tale animalculum dj- ad -fc lineae longum in Paludina vivipara copiosissimum 
reperi, quod primo intuitu pro Vibrione bacillo habui, quod vero millies auctum structuram 
Vibrionibus plane alienam, nec Anguillulis, quibus forma prope accessit, congruam, tulit. Ani- 
malculum Phaceluram Paludinae vocavi et his verbis designavi: 

Corpus teres, elasticum, filiforme, aequale, antice parumper attenua- 
tum, postice obtusum, cauda nulla, cuius loco interdum appendices 4 
ad 8 stiliformes, rectae, mobiles, an pnlli? 

Interanea corporis ob tenuitatem non bene perspexi, sed varios apparatus cum Anguillulae 
intestinis convenientes internovi. In nonnullis Paludinae speciminibus totum hepar his ani- 
malculis confici visum est. Motu alacri undato ac tremulo Vibriones (lineolam, rugulam, 
bacillum) imitantur. 



Pertractatis Nematoideis p s eu d o - p o 1 y g a s t r i ci s pauca verba de Trematodis 
pseudo - p olygastricis adiungam, quae, etiamsi tales formas in Africa non observavi, naturae 
studiosis non ingrata censeo. 

b) TREMATODA PSEUD O - POLYGASTRICA. 

Cercarias Distomatibus admodum similes esse doctissimus et oculatissimus Nitzsch dudum 
bene perspexit, sed Entozois eas adnumerare nemo ausus est. Post stabilitas Polygastricorum et 
Rotatoriorum classes apud Infusoria dicta animal cula locus, quo Cercariae reponi possent, non 
amplius datur. Cercariarum structura ab illarum classium charactere longe recedit, maximam 
vero similitudinem cum Distomatum natura, quantumvis observationes numero et acie augerentur, 
usque retinuit. 

Neque tamen tacendum est, perfectiorem androgynam et vasculosam Trematodum structu- 
ram apud Cercarias nondum funditus erutam esse, sed eius vestigia solum, crebra quidem, nec 
dubitationi obnoxia internosci. Bene, qui Distomatibus studium impenderunt, compertum habent, 
magnum specierum numerum, ob pelluciditatem mollitiemque, cognoscendae penitiori structurae 
diu resistere et nondum perspectum esse; contra ea, quoties Cercarias observavi, toties structurae 
perfectioris augmentum comperi. Hinc non dubitavi, quin, futuris curis fidens, eas Entozois ad- 
numerarem et in Cercozoorum peculiari, natandi perita familia collectas ad reliqua Trematoda et 
imprimis ad Distomata admoverem. Horum specimen in tabula sexta fig. 3. delineavi eiusque 
structuram brevibus illustrabo. 

Cercarias Nitzschii in coecas et ocellatas dividi, ocellatis Boryanum supervacaneum 
nomen Histrionellae dari, coecas Cercariarum nomine appellari, qui ocellorum valorem physio- 
logicum spectant, non reprobabunt. 

HISTRIONELLA, N ovum Genus, Familia Cercozoorum. 

Character Generis temporarius: Histrionellae Distomata cauda plicatili et solubili instructa et ocel- 
lata referunt. 

H. ephemera N. Cercaria ephemera Nitzsch?: cauda rugulosa, nuda, acuta, multo longiore 
quam corpus. 

In aqua lacustri prope Berolinum libera vagatur. 

Corpus oblongum, depressum, molle, mutabile, caudatum, cauda corpore duplo longior, 
subtilissime rugulosa subannulata. Duo oscula in corpore distinguuntur, alterum anticum inferum, 
alterum pone medium abdomen, item inferum. Utrumque margine lato transverse striato, seu 
musculo circulari plicatili cingitur. Utrum eorum nutritioni inserviat ex intestinorum apparatu 
nondum liquet, etiamsi motus et analogia anticum osculum pro vero ore, posticum pro patella 
suctoria habere suadeant. Pone osculum anterius puncta tria obscura ita posita sunt, ut duo 
anteriora, eaque lateralia et pallidiora, a fronte animalis aequaliter distent, medium tertium, 
idemque paullo obscurius, tantillum recedat. Haec puncta nigra Muliero et Nitzschio tres 
ocelli visa sunt. Equidem duo anteriora, seu lateralia puncta ab illo titulo removenda esse didici; 
hae enim maculae sunt apices vasculorum duorum spiraliter convoluti, quae, aucto diametro, in 



utroque latere decurrunt et media sua amplissimaque parte granulorum pellucidorum copiam inclu- 
dunt. Tertium medium et posterius punctum nigrum pro unico ocello ipse Labuerim. Ambo vasa 
lateralia granulifera prope patellam ventralem terminari visa sunt, eaque olim pro ovariis habui, 
serius naturam eorum ambiguam habui et tubi cibarii analogiam praetuli, sed priorem sententiam 
recentiori tempore denuo amplexus sum. Yasa enim nutritia apud Distomata admodum exigua 
esse solent et amplitudine sexus organis longe superantur. Hinc illa vasa, quae auctores apud 
Cercarias pro tubo cibario bifido, reliqu: habuerunt, sexui potius vindicanda esse eo firmius 
statuerim, quo magis aperte granula inclusa ovorum naturam prodant et a cibi devorati facie 
sint alienissima. A patella ventrali eodemque loco, quo oviductus (sic enim, non ovaria 
vocaverim) desinunt, alia duo vasa flexuosa tenuiora incipiunt et in posticam corporis partem 
decurrunt. Ad mediam caudae basin haec, aut confluunt, aut una eademque apertura, quam nOn 
vidi, terminantur. Lineam duplicem per mediam caudam decurrentem et quae vasculorum 
posteriorum unitorumque continuationem refert, non vasculum, sed musculorum duorum cauda- 
lium limites indicare censeo, quales apud Brachionos inveniuntur. Alii eorundem musculorum 
duo limites in latere caudae conspicuas lineas longitudinales offerunt. Ob motus Cercariarum 
caudae vehementes necessario musculi validi requiruntur. Yasa corporis anteriora (oviductus) ad 
patellam ventralem terminari dubium est, forsan in vasa postica continuantur. An vasa flexuosa 
postica pro ductibus deferentibus seminiferis habenda sunt, talis enim organorum sexualium situs 
apud Distomata passim observatur? Reproductionis organa neutra vocaverim. Reliqua corporis 
spatia turbida sunt et facile magnum aliorum subtilium organorum apparatum i'econdunt, quem 
observatorum cura sensim develabit. 

Simile punctum obscurum medium in parte corporis anteriore dorsuali, quod ocelli nomine 
salutavi, in alia specie, quam Histrionellcnn alatam vocare libet, observavi. H. alata: cauda 
breviore, apice utrinque late alata, obtusa, Berolini in aquis habitat et habitu ac 
magnitudine ad barbatam illam Cercariam maiorem Kitzschii accedit, quam equidem non vidi. 

Utrum Cercana ephemera Nitzschii ad eandem speciem vere spectet, aliqua dubi- 
tatio non deest. Color intensius flavicans et diversa ocellorum dispositio incerti adminicula 
sunt. Cercaria Lemna Mulieri ocellis duobus instructa dicitur, ideoque ocello vero carere 
videtur. 

E veris Cercariis, ocello carentibus, Cercariam minutam Nitzschii saepius observavi, quae 
Paludinae viviparae parasita et verum Entozoon est. Structura eius simillima illi est, quam 
modo proposui. Ocelli nullum vestigium. Maculae duae latae ante et iuxta patellam ventralem, 
flavicantes, oviductus partem dilatatam apud Histrionellam referunt. Semel horum vasorum 
partem anticam, quin imo duplicem vasculorum longitudinalium ordinem distinxi. Qui adultiora 
et prole foeta specimina observandi occasionem habebunt facile vasorum decursum perfectius 
enucleabunt. Corpora ovata, Cercariis repleta, pro hepatis vesiculis degeneratis, expansis habui 
in quibus Cercaiiae habitant et prolem edunt; sic nonnullas Ascarides et alia vesiculis factiliis, 
gallarum instar, includi notum est. 

Spermatozoa Cercozoorum familiae adscribenda esse posteriores curae sensim stabilibunt. 
Distoma duplicatum Anodontae, quod de Baer descripsit, nisi Cercariis, eorum familiae certe 
addendum erit. 



Hempr. et Eurend. Everlebrala I. Entozoa. 



b 



ICONUM EXPLICATIO. 



Tabula VI. fig. 3. refert 

a. Histrionellam ephemeram a dorso visam; 

b. eandem a ventre visam. 



His observationibus equidem id potissimum demonstraverim, Anguillulas et Cercarias omni- 
bus iis characteribus, qui conspicui sunt, Entozois similes et multo propinquiores esse, quam 
reliquis vermibus, easque nullum characterem prae se ferre, quo ab Entozois distineantur, nisi 
observationis difficultatem et defectum. 

Reliquae Entozoorum a me et Hemprichio in Africa non solum collectorum, sed obser- 
vatorum largae copiae, ut serius edantur, praeparatae sunt. 



PHYTOZOA POLYPI. 



Character Classis: /Inimalia, everl ebrata, aperte radiata, apoda, saepe tentaculata, rarius 
libera, nec natantia, saepius dorso affixa, nuda aut loricata, (dorso saepe lapidem 
(calcem) aut materiam corneam excernentia eisque affixa). Tentacula nonnullis ciliata, 
vibrantia, aliis nuda sugentia. Systema nerveum propter observationis difficultatem et 
defectum nondum luculenter erutum. Ocellorum vestigia nulla. Tactus sensus maxime 
excultus. Os distinctum, saepissime tentaculis radiatis coronatum, aut ventriculo 
solo appendiculatum (Antliozoa), aut tubo cibario perfecto et ano discreto 
coniunctum (Bryozoa). Mandibulae nusquam. Excordia, vasis discretis humore 
albido aut hyalino plenis, vasorum undulatione conspicua nulla. Branchiae 
distinctae nusquam. Androgyna? nunquam sexu discreta, apparatu femineo di- 
stincto, masculo nondum viso. Ovipara, gemmipara et sponte dividua, 
muco excreto non defendenda. (Actinias cutem exuere vidi.) 



Circulus I. ANTHOZOA O. 



Ore ventriculoque distinctis, tubo cibario anoque discreto nullis. 

frequentissima.) 



(Vibratio nulla; gemmae et spontanea divisio 



Ordo I. Zoocor allia. 

Corpore aut omnino molli, aut Cephalopodum more intus lapidem 
generante (secernente nec excernente) ; hinc saepe omnino libera. 

Tribus I. ZOOCOR. POLYACTINIA. 

Corpore radiato, radiis ultra 12. 

a) corpore toto molli, aut subcoriaceo libero et sponte affixo, 
solitario (nec gemmiparo, nec sponte dividuo); 

Familia I. ACTININA; 

U) corpore toto molli, coriaceo, affixo, sociali (gemmiparo nec 
sponte dividuo); 

Familia II. ZOANTHINA; 

c) corpore libero intus Iapidem generante, solitario aut gemmi- 
paro, nonnullis sponte dividuo: 

Familia III. FUNGINA. 



Ordo II. Phyto cor allia. 

Corpore aut lapideam, aut corneam materiam adglutinantem secernente 
ac dorso excernente, eisdemque semper affixo (Ostrearum more). 

Tribus I. PHYTOCOR. POLYACTINIA. 

Gemmae non deciduae). 

ci) corpore margine totaque superficie gemmiparo; oris disco 
nunquam sponte dividuo: 

Familia IV. OCELLINA; 

U) corpore nusquam, aut margine solum gemmiparo; oris disco 
sponte dividuo: 

Familia V. DAEDALINA. 



POLYACTINIA. 






O Anthozoorum systematicam ex meis observationibus in Mari rubro factis redeuntem adumbrationem in Academia berolinensi 
abhinc aliquod menses dedi eiusque lineamenta, praefationis loco, hic addere malui. Has summo cum studio ex organismo animalculorum 
observatu difficillimorum petitas observationes, ut benevolo animo suscipiant et in scientiae usum excolent eos, quibus naturae sacra cordi 
sunt rogatos volo. Specialia serius dari posse spero. 

IIempr. et Eiirend. Evcrtebrata T. Polypi. a 



Ordo I. Zoocorollia. 



Ordo II. Phylocorallia. 
DODECACTINIA. Tribus II. PHYTOCOR. D ODE C AC TINIA. 

Corpore radiato, radiis 12. (Ovipara et gemmipara, nec sponte dividua. Gemmae non deciduae.) 



ZOOCORALLIA DODECACTINIA 
desiderantur. 



a) osculorum radiis lapideis 6 ad 12, tentaculis 12: 

Familia VI. MADREPORINA; 

A) osculorum lamellosorum aut vacuorum radiis 6 ad 12, tentaculis 
nullis (Partes internae Dodecactiniorum ratione dispositae): 
Familia VII. MILLEPORINA. 



Tribus II. ZOOCOR. OCTACTINIA. OCTACTINIA. Tribus III. PHYTOCOR. OCTACTINIA. 

Corpore radiato, radiis 8. (Ovipara et gemmipara, gemmis nunquam deciduis, nunquam sponte dividua.) 



a ) polypis nudis mollibus, fixis, gemmiparis, trunco seu basi 
communi socialibus, in ea tamen nunquam retractilibus: 
Familia VIII. XENINA; 

A) polypis extus induratis, collo molli, retractili, fixis, gemmarum 
basi dilatata connexis, corpore liberis (Falso vaginati dicti): 
Familia IX. TUBIPORINA-, 

c) polypis nudis, mollibus, fixis, gemmiparis, in trunco aut basi 
communi socialibus in eaque retractilibus: 

Familia X. ALCYONINA; 

d) polypis nudis, aggregatis, liberis, aut totis mollibus, aut intus 
lapidem generantibus (Cephalopodum et Fungiarum more): 

Familia XI. PENNATULINA. 



a) polypis oviparis et gemmiparis, lapidem excernentibus: 
Familia XII. ISIDE A; 

A) polypis oviparis et gemmiparis, materiam corneam excernen- 
tibus : 

Familia XIII. CERATOCORALLIA s. GORGONINA (excluso 
Antipathe). 



Tribus HI. ZOOCOR. OLIGACTINIA. OLIGACTINIA. 

Corpore radiato, radiis 2, 4, 5 aut pluribus variabili. 

(Polypi nudi, molles, liberi, gemmipari, gemmis deciduis. Hinc 

proliferi nec aggregati). PHYTOCORALLIA OLIGACTINIA 

Familia XIV. HYDRINA. desiderantur. 



Circulus II. BRYOZOA. 

Ore anoque distinctis, tubo cibario perfecto. (Vibratio aperta ciliorum ope, an omnibus? Ovipara et gemmipara, 

sponte nunquam dividua.) 

Alcyonellae huius Circuli typum referre videntur. Cum vero nostrae fluviatiles Alcyonellcte 
nondum bene cognitae sint, nonnullas meas de illis observationes bic addere debui. Eidem Cir- 
culo F/ustras et Sertularina nonnulla, forsan omnia, quin imo Antipathis genus subiungenda 
esse censeo. Flustrae enim et Sertularina ex meis observationibus neque Ascidiis compositis, 
nec Hydris similia videntur, sed Alcyonellis. Fusiorem JBryozoorum adumbrationem ad poste- 
riores curas differo. Nunc de unica harum tabularum forma verba faciam: 

ZOOBOTRYON, Novum Genus e Familia Alcyonelleorum. 

Character Generis: Animal Phytozoon, Polypus, Bryozoon, compositum, trunco communi gemmiparo ; 
corpus gemmiforme in trunco communi laterale breviter pedicellatum, pedicello in spiram tortili; 
capitis tentacula 8; collare setosum. 

Z. pellucidus, Nova species: trunco communi pedali et sesquipedali, libero, ramosissimo, tricbotomo, 
complexo, hyalino, animalculis \ lineae longis, in racemos terminales congestis, hyalinis. 
Phytozoa Tabula III. fig. 10 . ex Mari rubro. 

In Mari rubro prope oppidum Sues materiam algae marinae hyalinae complexaeque similem 
saepe vidi eamque a mari proiectam collegi. Plantam non esse illam, sed animalculorum opus 



mox mihi persuasi, cum vero mortua semper et distructa mihi offerentur animalcula, de vera 
huius corporis natura diu incertus fui. Aequalem materiam serius Alexandriae in Aegypto 
offendi, ibique eam in ipsius urbis portu novo piscatorum retibus e mari libyco provehi aliquo- 
ties observavi. Talia specimina cum primum extrahebantur in vitrum collegi et sic viva animal- 
cula ad ramulorum apices, racemorum tenuissimorum modo consociata vidi. 

Iconem in oppido Sues a me delineatam et Alexandriae expolitam, in tabula tertia 
sculptam dedi. Specimina spiritu vini asservata et mecum Berolinum delata in Museo regio 
larga exstant, eaque denuo aliquoties examinavi. Primum examen, quod abhinc quatuor annos 
feci non multum lucri adtulit, cum omnia tenerrimi animalculi specimina in quae incideram valde 
contracta et subputrida essent. Sed alia et semper alia individua perquirendo, eorum structuram 
nuper longe felicius sensim enucleavi. Multo vero magis composita illa est, quam in itinere 
et in tabula eam exhibui. Qui enim Vorticellarum habitus in tabula nostra pictus est, specie 
quidem cum Vorticellis convenit, sed re vera ab illis longe recedit. Forma corporis campanulala 
et ciliata, quam pro statu expanso animalculorum habui, contractum statum indicant et ciliorum 
corona non Vorticellarum cilia, sed collare aliquod singulare ciliosum refert. Praeterea nunc 8 
tentacula exserta magnumque organorum apparatum vidi, qui haec animalcula a Poly gastricis 
plane avellit et ad Alcyonellea Polyporum admovet. Descriptionem hanc feci: 

Tubuli hyalini, glabri, cylindrici, trichotomi aut dichotomi, pedali amplitudine complexi ac 
intertexti, libere natantes, lineam fere crassi, vetustiores duplici serie proliferi, iuniores summo 
apice nudi, sub apice ubique proliferi, racemoso -clavati. Iuxta summum ramulorum apicem 
animalcula minora et iuniora cernuntur, maiora ab illo remotiora sunt. Vetustiores tubuli ubique 
polyporum delapsorum vestigiis, circulum hyalinum puncto pellucidiore medio referentibus, notati 
sunt. Structuram tubulorum maxime diaphanorum peculiarem distinguere non valui. 

Animalcula, statu contracto aut nondum evoluto ovata, sessilia, Af ad \ lineae longa, 
expansa elongata 3 lineae aequant. In statu contracto, qualem icones nostrae exhibent, micro- 
scopii diametrum vicies, quadragies et centies augentis ope in corpore hyalino duo corpuscula 
obscura distinguuntur, quorum alterum nigricat, alterum fuscescit, praeterea prope corporis apicem 
macula interna fusca, tanquam proboscidis retractae vestigium prostat. 

Quando corpus sese extendere incipit primum ciliorum, seu setarum corona in parte 
corporis anteriore emergit, tunc etiam corpus in pedicellum brevissimum, in spiram simplicem 
tortilem, Vorticellarum more, erigitur. Haec in figura 6. a. et 6. b. indicavimus. Corpora magis 
extensa Alexandriae nunquam vidimus. 

Sub microscopio diametrum ultra trecenties augente tubuli quidem Zoobotryonum geni- 
tores structuram magis compositam non ostenderunt, sed animalcula his affixa multo magis 
composita apparuerunt. 

In statu contracto animalculorum tubus aliquis internus anticus distinguitur, cuius basis 4 
musculis, duobus utrinque retinetur. Corpuscula duo obscura interna, quae parvo microscopii 
augmento minus distincte cernebantur et quod ad naturam suam dubia manserant, nutritioni 
inservire liquet. Alterum maius et fuscescens tentaculorum, capitis, oesophagi totiusque tubi 
cibarii, excepto ventriculo, complexum sistit, nigrius illud et minus ventriculum solum cibo 
repletum prodit. Eadem eodem modo apud Alcyonettas deprehenduntur. 



Contigit etiam, ut inter millena specimina, quae denuo microscopio perlustrabam, in 
animalcula nonnulla bene expansa inciderem, eaque totam structuram quam optime illustrarunt. 
Expansum tale animalculum cylindricum et elongatum est et Alcyonellae Jlu vialilis formam ex 
asse aequat. 

Parti anteriori turgidae et strictura aliquantum discretae (capiti), octo tentacula longa 
contractilia affixa sunt, quorum cilia distinguere nequivi, quae vero turbinem eum in aqua fecisse 
videntur, quem Alexandriae observaveram et setarum collarium motui tribueram. Haec tenta- 
cula in corpore contracto eodem modo, quo apud Alcyonellas complicata cernuntur. Pone caput 
levior corporis strictura breve collum indicat, quod collari setoso, seu ciliorum corona, Alcyonellis 
inaudita cingitur. In eodem collo apertura analis tubi cibarii discreta distinguitur et ab eo inde 
crassum intestinum ad ventriculum usque percipitur. 

Pone collare musculorum par anterius, quod nominavimus collocatum est. Oesophagus 
et crassum intestinum in collo et abdomine parallela cernuntur, hoc ascendens, ille descendens, 
ambo postica ventriculo coniuncta. Ventriculus subglobosus in medio abdomine situs, sicut in 
Alcyonellis, cibo dense farctus ideoque obscurior est. Interdum etiam appendicem ventriculi 
posticam vidi, qualis ovarium Alcyonellarum format et quae longius in abdomen propendet. 
Prope ventriculi cardiam, seu partem anticam duo musculi abdominales oppositi bene conspicui 
sunt. — Globulorum series, nervorum systemati forsan addicendas, quales apud Alcyonellas vidi et 
vasorum transversalium vestigia in Zoobotryone non inveni ( 1 ). 

In Diario nostro haec de vita animalis notavimus: 

„ Prope Alexandriani Octobre in portu novo specimina suesensibus simillima legimus. 
„ Horum nonnulla in aqua maris viva observata nullam dubitationem reliquerunt, quin totum 



(') Alcyonellarum structuram nec Raspail nec Meyen nuper satis explicuerunt, nec omnino generis formae bene determinatae 
sunt. Difjlugiam Raspail pro pullo eiusdem perperam habuit et Meyen eandem iure non maiore pro Tubularia sullana babuit. 
Difjlugia sui generis animal et Polygastricis adnumeranda est. Equidem tres eius species observavi: subglobosam s. Dijjl. proteiformem 
Le Clerk, oblongam aliquam, quam Difjl. elongalam voco et mucronatam tertiam, quam acuminatam appellavi. Reliqua Alcyo- 
nellarum synonyma hucusque extricare nequivi, suspicor tamen, non parvam specierum copiam in variis regionibus vario modo obiter 
observatam et uno titulo venditam esse. Eerolini obvias formas diu pro vario eiusdem animalculi statu habui, sed duas species habitu 
propinquas hic habitare nunc mihi persuasum est. 

Alcyonclla stagnorum internoscitur: tubulis cylindricis, dicbotomo ramosis, aut effusis, arbusculiformibus, aut erectis, aut 
cespitosis, tentaculis 42, ovulis maturis subgloboso ovatis. 

Alcyonella articulata differt: tubulis teretibus dicbotomo aut triebotomo ramosis, articulatis, articulis clavatis, tentaculis pau- 
cioribus, ovulis maturis elongatis. 

Observationes meae de Alcyonellarum structura de vasis, musculis et de glandulis seu gangliis earum pridem factae, nunc inter 
duas species dividendae sunt. Apud utramque speciem os, tentaculis coronatum, uti hoc notum est, in oesophagi parte terminali tumida, 
tanquam vero capite situm est. Caput collo, seu oesophago nudo excipitur, qui apud Alcyonellam stagnorum strias musculares longi- 
tudinales offert, nec unquam flexuosus est. Idem oesophagus in altera specie, statu contracto flexuosus, strias musculares nullas habet. 
Mandibularum vestigia nulla. Oesophagus in utraque specie recta in ventriculum abit. A ventriculi basi ovaria pendent et in corporis 
partem posteriorem producuntur. Haec ovaria Enteropleae lacuslris nostrae ovario elongato comparanda sunt. Pylorus in ventriculo 
lateralis. Intestinum crassum breve, oesophago descendenti contiguum ascendit et ano ab ore discreto terminatur. In expanso animali 
apertura analis iuxta basin colli cernitur. Apud Alc, stagnorum intestinum crassum etiam strias musculares longitudinales ostendit, quae 
alteri speciei deficiunt. Ventriculus modo brevior, modo longior in utraque forma. Praeterea musculos liberos, vasa et glandulas (aut 
ganglia) distinguere contigit. Musculorum fasciculi distincti duo adsunt. Alter reserendae trunci aperturae, ex qua caput emergit et quam 
modo tetragonam modo pentagonam vidi, inservit. Idem transversarius obliquus est et altero fine dorso, altero aperturae illi affixus. 
Secundus musculorum fasciculus totus abdominalis est, ab abdomine incipit et prope ostium in abdomine terminatur. Hic validior est et 
retrahendo expandendoque animalculo prodesse videtur. Facilius haec apud Alc, articulatam distinguuntur. Apud Alc. stagnorum 
alter musculus collo, alter ventriculi fundo affixus est; uterque protruso animalculo facile rumpitur. — Vasorum vestigia lineas circulares 
transversarias duodecim esse censui, quae Ilydalinae sentae vasis similes sunt. — Praeterea globulorum tres series longitudinales cuti 
afixas vidi. Hi globuli alterni in ipsis vasis et in eorum intervallis positi sunt. Nolommalcle clavulatae ganglia his globulis valde similia 
sunt, sed minus copiosa et filis connexa, quae hic desiderantur. 



„ corpus pro Vorlicella (Miilleriana) composita habendum sit. Verruculae seu vesiculae (ramorum) 
„ omnes in pedicellis filiformibus (parvis) se erigebant et modo hic modo illic saltabant. Per- 
cussis tubulis vesiculae se contrahebant, pedicelli evanescebant et animalcula talia apparebant, 
„ qualia (in oppido Sues) descripsimus.” 

Pedicellorum spiralium et collaris setosi characteres cum octono tentaculorum numero ab 
Alcyonellis aquae dulcis valde differunt. 

Iconem recentioribus observationibus accommodatam serius addam. 

Illustrandae Zoobotryonis structurae inservire debebat Enteroplecie icon, quod animalculum 
Rotatorium Berolini observavi. Cum vero meae recentiores observationes Zoobotryonem a Ro- 
tatofiis plane amoverint, ad illam similitudinem huius structura non amplius spectare potest; 
Rotatoriorilm naturae illustrandae inserviat. 

ENTEROPLEA , Novum Genus, Familia Hydatinorum. 

Character Generis: Animal Rotatorium, Poly trochum , nudum, coecum, cauda bicruri, mandibulis 
edentatis, ore recto terminali. 

E. Icicustris, Nova species: dorso turgido gibbo, cauda gibberem longius excedente (intestini 
appendicibus anterioribus, sive glandulis, bifidis). 

Phytozoa Tabula III. fig. 11. 

Berolini inter Confervas non vulgaris forma, cuius specimina vero copiosa vidi. 

Sicut infusoriorum animalculorum omnium natura ex continuatis meis observationibus 
immutata eorumque antiqua cognitio funditus eversa est, ita et huius iconis nostrae ante bos 
quatuor annos sculptae illoque tempore, ob mirum et inauditum organorum apparatum, laeta 
iuventute ornata lineamenta consenuerunt. Sed recentioribus observationibus antiquae formae 
novum vigorem tribuere studui. 

ENTEROPLEAE LACUSTRIS 

STRUCTURA ANTE HOS 4 ANNOS UISA IN TABULA EXARATA. 

Organon rotatorium, ut a capite incipiamus, multipartitum percipitur. Pone illud ab eoque 
inclusus est bulbus oesophagi, quem oesophagus longus, tenuis sequitur idemque postica ampliatur 
et in ventriculum globosum, tanquam glandulis hemisphaericis contiguis copiosis involutum abit. 
Prope cardiam appendices duae elongatae ampliores apice furcatae et ipsi ventriculo intestina 
coeca 4 ad 6 simplicia filiformia inseruntur. A ventriculi parte postica, seu pyloro, colon parum 
dilatatum recta ad aperturam analem in caudae basi supera sitam descendit. Praeterea in cavo 
abdominis musculorum longitudinalium apparatum et ovarium cylindricum valde elongatum ob- 
servaveram. Annulus iconis dorsualis plicam cutis internae refert a musculorum actione factam. 

ENTEROPLEAE LACUSTRIS 

STRUCTURA EX RECENTIORIBUS OBSERVATIONIBUS REDIENS. 

Recentiori tempore sensim tria diversa nova animalcula Berolini observavi, quorum forma 
et praecipue appendicum intestinalium singularis apparatus huic admodum similis est, quae A r ero 
nec specie, nec genere consociari debent. Cum equidem in tractatu academico Enteropleae generis 

characterem constituerim, eum, dummodo formae ei convenientes vere adsunt, relinqufere nefas 
duco, eamque ob causam Enteropleae generi ex tribus illis id animalculum addico, quod revera 
ocellis ac dentibus caret. Reliqua duo ocellata et dentibus instructa esse serius enucleavi. Haec 
igitur, posthabito appendicum intestinalium singulari charactere, illis Rotatoriorum generibus 
addidi, quibuscum ocelli ac dentes congruunt, Diglenae nimirum et Notommatae. 

1) Enteroplea vera, quam E. Hydatinam nomino, -fc lineae longa, dentibus et ocellis 
caret. Musculorum, vasorum, nervorum et organorum sexualium apparatus simillimus Hydatincie, 
tubus cibarius alienus. A bulbo oesophagi inermi verus oesophagus valde elongatus et exte- 
nuatus incipit, in cuius aliquo tumore prope cardiam octo vasa filiformia admodum tenuia 
inseruntur, quae vasis biliferis insectorum simillima sunt. Oesophagus ventriculo distincto subglo- 
boso excipitur, qui in colon subito attenuatum rectaque ad anum protensum abit. Prope cardiam 
glandulae duae cardiacae admodum parvae et prope pylorum bursa singularis turbida cernuntur. 

2) Notommata clapulata N. : altera harum formarum, lineae longa, cauda brevi, dorsi 
gibbere parum longiore, ocello laete rubro in cervice notata est et mandibulas valde armatas, 
sexdentatas polygomphias gerit. Vasorum apparatus Hydatinae vasis similis, sed musculi valde 
differunt. Longitudinales musculi (non bis quaterni, quatuor anteriores totidemque posteriores, 
extremo et medio corpore affixi adsunt, sicut in Hydatina, sed) sex, sive ter bini (duo dorsales, 
duo laterales, duo ventrales), qui a fronte usque ad imum corpus prope basin caudae descendunt, 
ibique dilatati et tanquam bifidi sunt. Organa sexualia etiam, natura licet cum Hydatinae organis 
conveniant, forma discrepant. Vesica contractilis eiaculatoria distincta adest eique aequali modo 
testiculi filiformes clavati laterales inseruntur. Ovarium vero cylindricum valde elongatum et 
flexuosum est et ovula in seriem disposita gerit. Praeterea penis, qualis apud Zygotrocha hucusque 
sola visus est in cervice exseritur. Systema nervorum globulum cervicis magnum ovatum offert, 
cuius parti postremae ocellus ruber affixus est. Cingulum nerveum cervicis desideratur, sed ganglia 
duo colli totidemque imi corporis lateralia filis tenuissimis ramosisque connexa eorumque filorum 
nonnulli tumores in abdomine distinguuntur. Organa nutritionis valde peculiaria. Rulbus oeso- 
phagi sicut in Hydatina, sed mandibulis sexdentatis. Oesophagus valde elongatus tenuis. Ventriculus 
ovatus in medio corpore, postica subito in colon (descendens) rectum attenuatum abiens, quod ano 
terminatur. Prope cardiam glandulae duae valde elongatae, teretes, clavatae, apice rotundatae aut 
subemarginatac. In medio ventriculo 4 appendices filiformes. 

3) Diglena lacustris Ts. : idem animal est, quod olim Enteropleae lacustris nomine 
appellavimus et in tabula III. delineavimus. Longitudine ^ lineae aequat. Cauda longior dorsi 
gibberem multum excedit. Ocelli frontales duo rubri. Mandibulae unidentatae (Monogomphio- 
rum). Vasorum circuli 7 distincti. Musculi longitudinales quatuor, duo validiores dorsales et 
totidem teneriores ventrales, laterales nulli. Musculi dorsales antica tenuiores, prope locum 
dorsi, ubi inseruntur maxime dilatati et distincte fibrosi, insertione duo vasorum spatia replent. 
Hinc contractione sua cutem internam complicant et annulum illum dorsalem efficiunt, quem in 
icone nostra delineavimus. Praeterea musculi duo caudales in hac forma, sicut in Hydatina et 
consimilibus omnibus distinguuntur. Organa sexualia huius, prioris animalis et Hydatinae sentae 
simillima esse videntur. Testiculos ob pelluciditatem nondum quidem bene distinxi, sed vesicam 
eiaculatoriam vidi. Ovarium valde elongatum, cylindricum, flexuosum, ovorum seriem simplicem 



continet. De systemate nerveo globulum cervicis turbidum vidi et cingulum ab illo proficiscens, 
quale Hy (latina offert. Praeterea duo fila tenuia, prope oesophagum tumore (ganglio) insignia in 
lateribus corporis descendunt. — Organa nutritionis modo eodem constructa nunc vidi, quem 
olim observaveram et quem in icone pridem delineavi. Solas mandibulas unidentatas, quales 
Diglenae habere solent, olim non videram. In oesophagi parte dilatata iuxta cardiam (in gutture) 
aliquando Notommatam forcipatam devoratam distinxi. 

ICONUM EXPLICATIO. 

Tabula III. fig. 10. a. Zoobotryonis pellucidi ramus magnitudine naturali; 

b. racemus animalculorum apicalis statu contracto, magnitudine aucta; 

c. alius, animalculis parumper expansis (omnino expansa tum nondum 
videram) ; 

d. ramorum verticillus magnitudine naturali; 

e. tubuli vetustioris segmentum transversum cum animalculorum de- 
lapsorum vestigiis; 

f. animalculum delapsum; (Globulus maior flavicans totum organorum 
nutritionis apparatum contractum involvit, globulus rufus nigricans 
ventriculum solum refert;) 

g. simile animalculum post eiecta organa nutritia, excepto ventriculo 
aut eius continentia; 

(Huic Epistylis parasitica, animal Polygastricum, adhaeret;) 

h. animalculum priori simile, ventriculo maxima parte obtecto; 

/. simile animal organa interna contractione propria proficiens; 

(Ventriculi continentia granulosa apposita est;) 

k. tale animalculum in vitro exsiccatum et fortius auctum; 

Tabula III. fig. 11. Enteropleam lacustrem, ea conditione offert, qua abhinc quatuor 

annis eam novimus. (Globulus obscurus ovalis pone ventriculum 
globosum, medium, ovum maturum indicat.) 






■ . 

. * 







'i. 













'• » 






■i;.;,. U.i: m .1 






* 



















*■.* * 









** *- 







* 



♦ 













•v 













* 







<• 






■ -i 







s*>. 



* 



k 




i 






* 



r 



V 






PHYTOZOA TURBELLARIA 

AFRICANA ET ASIATICA 

IN PIIYTOZOORUM TABULA IY. ET Y. DELINEATA. 

Sunt animalium Phytozoorum longae series in omnium terrarum fluviis maribusque distributae, 
a notis omnibus animalium classibus characteribus gravibus recedentes. Parva tantum horum 
pars observatorum descriptionibus innotuit, longe maxima neglecta latet, etiamsi ad quadripe- 
dalem maioremque usque longitudinem accrescentia inveniantur. Planariae quae dicuntur ac 
INaides fluviatiles harum serierum parca exempla sunt, longe numerosior cohors cum Annulatis 
et Polypis maria habitat et praecipue in Coralliorum domiciliis canales et fissuras frequentissima 
occupat. 

Harum formarum paucae illae, quas indefesso Danorum studio scientia debet, aut Entozois 
aut Annulatis, neque sine naturae feliciorum interpretum aliqua dubitationis nota, adnumeratae 
sunt. Equidem satius esse duxi, collectam expandere harum formarum, hic illic dissitarum, omnem 
naturae copiam eamque peculiari classis nomine inscriptam iuvenili naturae curiosorum commen- 
dare ardori. 

INovae Turbellar iorum Classi animalia ea omnia adiudico, quae cum Entozoorum, aut 
Annulatorum habitu et structura sponte dividua sunt, aut saltem ciliorum per corpus dispersorum 
ope, ad animalculorum Polygastricorum modum, turbellam aquarum efficere solent; ex quo 
insigni charactere nomen classis petii. Praeterea huic novae classi animalcula associavi, quorum 
divisio spontanea nondum innotuit, sed quae, dum Entozois affinia sunt, peculiari sua structura 
vitaque ab his aberrant et ulteriori ac subtiliori examine egent. Exempla Gordii sunt et rarus 
Kemertes. 

Character Classis: Animalia evertebrata apoda, rarius caudata, repentia, natandi aut 
parum aut non perita, nuda aut setosa, saepe setis retractilibus vibrantia; syste- 
mate nerveo, ubi observatio non deficit, aperte nodoso, insectorum nervis aemulo; ocel- 
lorum vestigiis creberrimis, pigmento saepius nigricante; tubo intestinali distincto, 
aut simplici cum apertura duplici, aut ramoso cum apertura simplici; mandibulis nullis; 
excordia vasis discretis, humorum pellucidorum motu distincto sine vasorum 
undulatione, rarius vase dorsuali et abdominali mobilibus, flavicantibus; 
branchiis nullis, seu respirationis organis specialibus nunquam instructa; Distincte 
androgyna, aut sexu discreta; ovipara et sponte dividua, mucum copiose 
excernentia. 

A JPoly gastricis animalculis ventriculorum defectu differunt, quorum loco intestinum aut 
simplex aut lobatum observatur, praeterea repunt et natandi facultatem parcam, saepius nullam 

habent; minima rarissime linea breviora sunt, maxima quatuor pedes superant; circulationis humo- 
rum et sexualia mascula vasa in Turbellariis distincta adsunt, apud Polygastrica horum vestigia 
nondum observata sunt. — A Rotatoriis defectu organorum rotatoriorum et divisione spontanea 
differunt. Hae ambae classes cum Turbellariis id commune habent, quod animalcula mucum 
tota superficie copiosum excernunt. — Ab Entozois divisione spontanea, aut vorticis faciendi 
facultate et mucum excernendo differunt. — Ab Acalephis et Polypis organis parum radiatis, 
vasculis discretis et divisione spontanea internoscuntur. — Ab Annulatis, sanguine hyalino et 
partitione spontanea, longe plurima vero annulorum et vasorum motus defectu graviter differunt. 
A reliquis animalibus longe gravioribus notis recedunt. 

Turbellariorum formae systematicum ordinem fere sequentem admittunt: 

Ordo I. Dendrocoela. 

Tubus cibarius, ramosus, arbusculiformis ; oris apertura unica, apertura analis discreta nulla. 

Familia I. PLANARIE A. 

a) ocellis nullis (‘) : 

a) ecornia: 

* 

1. TyphloplaNA, Novum Genus T. grisea , fulva , viridata ( Planaria grisea, fulva , viri da la 

Miiller). 

/3) cornuta: 

2. Planoceros Gaymardi? 

b) ocellata: 

a) ocellis sessilibus : 

*f) ocello unico : 

3. Monocelis, Nov. Gen. M. rutilans (Pl. rutilans Miiller). — Mo voKYi?lig, ibcg, Naevo singulo. 

•{••}•) ocellis duobus: 

4. Planaria lactea! torva ! tentaculata Mulieri. 

Planaria Pallasii, quam Savigny, Zoologorum lux ac 
decus, ex Aegypto aut e Syria attulit, proxime ad lacteam 

accedit et ab ea vix differre videtur, 
ocellis tribus: 

5. Tricelis, Nov. Gen. T. gesserensis? ( Plan . gesserensis Miiller). 

tfff) ocellis quatuor: 

6. TetraCELIS, Nov. Gen. T. marmorata {Plan. marmorata Miiller). 

fffff) ocellorum plurimorum serie frontali : 

7. Polycelis, Nov. Gen. P. nigra! {Plan. nigra et Plan. brunnea Mulier). 

/3) ocellis tentaculis suffultis : 

8. Stylochus, Nov. Gen., Familia Planarieorum. 

Character Generis: Corpus depressum, dilatatum; tentacula cervicis duo, retractilia, antice multorum 
ocellorum acervo insignia. 

St. sueseiisis , Nova species: bipollicaris, flavofuscus, subtilissime cinnabarino adspersus, utrinque 
rotundatus, contractione orbicularis, vasis lacteis. 



( 1 ) Cum totam meam horum animalculorum cognitionem publico usui dare statuerim, europaea etiam genera nominavi, sed africana 
fusius descripta sunt, illa reliqua in notis explicavi. Signa exclamationis pridem nota, a me retractata animalcula indicant. 



